
الجزء 1
من احداث واقعيه....
انا نون بنت مجنونه كدا بعيد عنكم لكن م علينا كان عندي عادة لمن اكون زهجانه وما عندي موضوع بمشي طه بعشر لانو بيتنا قريب منها وبشاغل المجانين بالشباك ،ولمن اجي راجعه بسلم على ناس الاستقبال كانو م عملت حاجه😂..بس كنت مستهترة بالحكايه بالرغم من انو عالمهم كان براهم،بشعر بالانتماء لكن اصلو قدر ما اتخيلت...م اتخيلت انو اعز صديقه عندي تبقى من مرضى المستشفى م اتوقعت ابدا في يوم اني حأجي المستشفى عشان اشوف اعز صديقه عندي بالحاله دي،اصلا صحبتي وفاء صحبتي الوحيدة وانا وهي واحد يعني واهلها واهلي بتعارفو نون ووفاء وفاء ونون اي حته اي مكان مع بعض والاتنين مجانين،لكن اصلو م اتوقعت تبقى مجنونه فعلا وترقد في المستشفى ،وفاء كانت بتحب واحد اسمو محمد من هم كم سنه سبحان الله اصلو م كنت بطيقو نوع الولد السمح داك وكل البنات جارين وراهو ،قدر م حزرتها منو م اشتغلت بكلامي ،كان بتحبو حب كدا خورافي ،لحدي م خطبها وكانو ماشين كويس،وبرضو قلبي دا مكان مطمن ،لحدي م امها ضربت لي ومشيت المستشفى وانا مخلوعه وم عارفه الحاصل عليها شنو،ولاقيت امها منهارة واخوها بهدي في خالتو حنان وعمو أحمد خاتي يدو في راسو وبقول حسبي الله ونعم والوكيل،اول م شافتني وجريت عليها حضتني وشغاله تبكي ي نون م شفتي صحبتك الليله قالو لي مجنونه بتي م جنت ،مالا كانت كويسه عين السواد ي بتي ،دا كلو وانا م عارفه كيف دا كلو حصل ،لانوانا كنت مسافرة وفي الفترة دي خالتوحنان لمن اسالها من وفاء بتقول لي حابسه نفسها في غرفتها وم بتتكلم مع زول قلت ياخ بتكون دي الحاله الطبيعيه لمن تتشاكل مع محمد بتعمل كدا ،قلت لمن اجي نشوف الحاصل شنو،...ولي اسي م عارفه الحاصل شنو..لكن اكيد ليه علاقه بمحمد...
....
بعد هدت شويه طبعا ماف طريقه اشوووفها وقلبي مقبوض عليها...برواقه كدا قعدت مع خالتو قلت ليها كدي احكي لي بالتفصيل الحصل شنو...قالت لي والله ي بتي كانت كوويسه بس م بعرف يوم جات من الشغل وسلمت علي زاتو دخلت غرفتها وقفلت الباب...حصلتها مالك في شنو ي وفاء قالت لي ماف حاجه بس صوتها م كويس...قلت اخليها لمن تهدأ وبتجي تحكي لي براها....اليوم داك اظنها طلعت بالليل بس شربت مويه ورجعت تاني..وكل يوم ماشه من سئ لاسؤا الشغل خلتو ...وم بتتكلم معاي ولا مع اخوها والاكل دا ابتو ،وتمسخ في دموعها ،انا قلت بتي دي سحرووها لحدي م اغنى عليها من عدم الاكل جرينا بيها المستشفى ركبوها ليها دربات لكن من فاقت حالتها دي م اتحسنت م بتتكلم معانا ولا بتتجاوب قعدنا كم يوم في المستشفى لحدي م جاتنا دكتورة كدا اتكلمت مع عمك احمد شويه ..وجاء قال لي لازم ننقلها مستشفى للامراض النفسيه لانو حالتها دي اكتئاب م شي ساهل م صدقت بتي خلاص جنت لا لا م بصدق بعد اتكلم معاي كتير برضو م اقتنعت ،لكن اصلو م اتوقعت يكون السبب وفجأه من الحزن بقت غضبانه ...اصلو م اتوقعت يكون دا وود الحرام دا عمل فيها كدا الله يلعنو محل م يقبل اعووذ بالله منو ،حسبي الله عليه قهرني وكسر قلب بتي الله يلعنو ...هي تبكي وانا ابكي معاها ولسه م عارفه برضو عمل شنو بالضبط...قلت ليها ي خالتي الحصل شنو اتشاكل معاها وللا فسخ الخطووبه وللا شنو بالضبط،سكتت مني مساااافه قالت لي ي بتي م منك مدسه ...ود الحرام دا انتهى من بتي وفاء انتهت احيييي ي قلبي عليك ي بتي حرق قلبي الله يحرقه،انا بعد سمعت جملتها دي اصلو بقيت م مركزة وما فاهمه اي شي ،وفاء معقوله وفاء تعمل كدا اصلو م بصدق ...
قعدت على الحاله م متزكرة كم ساعه وخالتو حنان لسه بتبكي وانا م مستوعبه الحكايه دي اصلو ..يادوب بديت اركز لمن كنت بقول ليها انتي م تخليهو وتقول لي م بقدر ي نون م بقدر..يادوب عرفت لمن كان بزلها كانت بتمشي ليهو وترجع ليهو عادي ليه ،لانو وفاء دي ما شاء الله جميله ومربيه والف مين يتمناها، م عرفت ابكي عليها ولا احزن عليها ولا اعمل شنو بالضبط...استأذنت من خالتو ومشيت قلت احسن اجي بكرة وقت الزيارة وافهم الحاصل من الدكتور المتابع حالتها...
ليه ي وفاء ليه ...
الجزء 2
طلعت بت كدا بتشبه وفاء بس دي م وفاء م بصدق وفاء بقت ضعيييفه ولونها شاااحب وسرحااانه بعيييد سايقاها ممرضه للعنبر والدكتور طلع معاها،احنا كلنا وقفنت مذهلوين لحالتها ،انا اصلو م صدقت انو دي وفاء قلت لخالتو وانا ببكي دي وفاء معقووله ،ردت علي بالبكاء بس بتي م مجنونه ي نووون حرق قلبها الله يحرقوو...وبقينا محصلين وفاء والممرضات منعونا وانا بقول ليها ي وفاء وي فوفو ولا شغاله بي ولا كأنها سامعاني اصلا رجعنا تاني لقينا الدكتور بفهم في عمو احمظ وخالد في حاله وفاء وكيف انها محتاجه رعايه مشددة ولازم تكونو قريبين منها وتقووها في المحنه دي وبقى يزكر فينا بالله ويصبرنا ،وان شاء الله حالتهاحتتحسن بس انتو ساعدونا بالصبر،ردت لي خالتو حنان بس بتي م مجنونه ي دكتور خالد جاء مسكها ي امي اهدي عليك الله،جاء الدكتور عليها اسمو دكتور أنس ما شاء الله عليهو طول ووسامه ورزانه وأدب جاء قعدها وقال ليها ي أمي كدي استهدي بالله اللي مصيرنا كلنا بيدو مش انتي مرأه مؤمنه وموحدة بالله هزت لي راسها وهي بتبكي ،نحمدالله على كل شي ي أمي دا امتحان من رب العالمين لينا لازم نصبر عليه عشان ربنا يبارك فينا ويشفي اختي دي وترجع احسن واحسن،ردت لي خالتو الحمدلله على كل حال ي ولدي ...انا زاتي القدامك كنت في يوم مريض نفسي كلنا عاينا ليهو مرة وحدة بدهشه،قال لينا اي انا كنت في يوم مريض نفسي وما كان في أمل في علاجي لكن اهلي كان عندهم أمل وربنا اراد وشفيت تمام الشفا...خالتو قعدت تضحك قالت ليه يعني انتي مجنون ي دكتور ههههه اخد ليهو ضحكه كدا مع الغمزات غريبه زاتو ههه كلنا بقينا نضحك في العفويه حقت خالتو دي اصلا مسكينه والله كلهم مساكين وناس في حالهم وطيبين طيبه لدرجه لمن تجيهم في بيتهم حتى لو اول مرة بتحس نفسك لانو بيتك...لكن غايتو بس الحمدلله قدرالله واكيد لخير...رد ليها قال ليها اي كنت مجنون هههه لكن اسي بقيتكويس ووفاء برضو حتبقى احسن مني ان شاء الله بس دعواتك معانا وكم وجبه ظريفه من يدك يمه تاني م دايرين شي قعدت تضحك قالت لي بس كدا يووومي الغداء بجيبو معاي،الله يرضى عليك ي ولدي في أمل بتي تتعالج ..هههه اي ي امي في أمل وحنان وكدا ،هههه قعدت تضحك ،...استأذن مننا ومشي قعدنا شوويه كدا وبعديها اتحركنا واي واحد في بالو كلام كتير اول مرة اشوف الهم متجسد في وشهم والحسرة..بس حسبي الله ...بكره لكن لازم اجي برااي...لانو بعد كدا ناس خالتو م حيجو طوالي الا من جمعه لجمعه كدا يطمنو عليها بس لانو ماف فايدة من قعداهم ولحدي اسي م كلمنا زول بالحصل دا لحدي ما الامور تهدا شوويه،ونشووف الواطي دا عمل شنو وكيف الامور. وصلت للحد دا ...
المهم اليوم عدا ورجعت البيت كالعادة وحكيت لامي ورقدت وتكررت الاحداث لحدي تاني يوم...
طلعت ومشيت عليها في المستشفى...
كان اخدت رقم دكتور أنس اتواصل معاه..
لمن وصلت واتصلت عليه جاني وسلم علي وومشيت معاه لحدي العنبر وهو بشرح لي في حالتها وانو لازم نتعامل بحذر لانو حالتهاحساسه وكيف انا ممكن اساعد في انها تتكلم وتتجاوب معاي لانو باعتباري صحبتها شديد...لحدي م وصلنا العنبر وما بين كل الحالات اللي بتكلم براه واللي بغني وفي اللي بهترش واي واحد بحالتو،هنااااك كان في وفاااء سرحاانه بالشباك اللي سبحان الله انا كنت بجي وبشاغل بيه المجانين الليله ي صحبتي بقيتي انتي مكانهم وجيت اعزي في اعز الناس علي ربي يشفيك ي رب وترجعي لينا بالسلامه...كانت معاها دكتورة كدت حلاتها صغيرونه شكلها كانت بتتكلم معاها وبتحكي مع انو م وفاء م كانت بتعاين عليها،اول م وصلنا جمبهم اشرت بيدها نظام م نتكلم ولسه مواصله في كلامها،لاحظت ل وفاء لحظه بتنتبه ولحظه بتسرح ،قمت فجاه قلت فووفوو ،وفاء انتهبت لكن تاني سرحت ،الدكتورة سكتت وطلعنا كلنا مع بعض...
قالت لي انتي صحبتها مش قلت ليها اي قالت لي انس حكى لي عنك،عاينت ليها باستغراب،انس قال لي م تقولي قوال وللا كدا مرام دي المدام احب اعرفك بيها،سكت كدا وقلت ليها الف مبروووك اتشرفنا والله قالت الله يبارك فيك تسلمي لينا الشرف،..
مشينا على كافيتريا كدا ..
وطلبنا عصير دكتور اني مشى وسابنا احنا بنتعارف وبنتكلم...ما عارفه ليه بس حسيت بالارتياح وبدت تحكي لي هي كانت بتعمل في شنو...
الجزء 3
...كنا قاعدين قالت لي انا اسمي مرام زي ما عارفه ...انا كنت قبيل بحكي لصحبتك عني لانو انا زاتي قصتي قريبه ليها فحبيت اوريها انها م براها واني مريت بنفس ظرووفها دي وعشتها بتفاصيلها الممله ...فحبيت احكي ليك برضو وكدا حنساعد صحبتك في انها تتحسن ،اسي خلينا نمشي ليها جوا وانا حأقعد احكي ليك جمبها وهي اكيد حتتجاوب معانا. ..
فعلا مشينا ليها وقعدنا جمبها وهي ولا حركه ولا اي شي...
بدت تحكي وانا بسمع فيها وبسمع...وشويه انصدم وشويه ابكي ..وشويه اضحك اندمجت معاهت للاخر ...ومشيت منها وتاني بقيت كل يوم بجي وتقعد تحكي لي ووفاء كل يوم كان في تجاوب بسيط بسيط وانا متابعه معاها الحاله، لحدي ما في يوم وفاااء بقت تبكي بحررررررقه خليناها تبكيييي لحدي م هدت ونامت سبناها وطلعنا قالت لي شايفه كدا دا المطلوب تماما بكرة بإذن الله حنعرف الحاصل كلو ،حضنتها وبقينا نبكي الاتنين لانو في الفترة دي بقت هي زاتها صحبتنا ،طلعت ومشيت خليتها مع دكتور أنس الوسيم ...لمن طلعت برا شفت عربيه م غريبه لمن ركزت لقيتها دي عربيه محمد من هناك شفت وشو الكريه دا اسمر طويل ملامحو جميله ولابس نظارة سوداء واظنو منتظرني وللا منتظر شنو م عارفه لكن كنت كارهاهو كره عجيب وشايفه في وشو عذاب صحبتي مشيت ولا اتلفت ليه لحقني بالعربيه وشغال ينادي فيني كوركت فيهو قلت ليه احسن تمشي من وشي ي تافه ي حقير ي واااطي ولا كلمه م اسمعا منك واوعى تفكر تتابعني حو بتاعين الاستقبال جاريين مالك ي نون طبعا عشان بجي كتير بقو بعرفووني في اللحظه دي هو دور عربيتو ومشى...قلت ليهم لا مافي حاجه دا واحد حيوان ساي م تشتغلو بيهو رد لي عمو عثمان قال لي خلي بالك من نفسك ي بتي الزمن م معروف خليني اقدمك قلت ليه م يحتاج ي عمي ماشه قريب هنا لكن اصر يقدمني،وفي الطريق قعد يحكي لي عن اسرتو وعيالو عندو اولادو واحد مهندس والتاني دكتور صيدلي وبنتو متزوجه وكيف هوا تعب عشان يربيهم ،ياخ سبحان الله في ناس كدا انت براك بترتاح ليهم ناس الطيبه في وشهم،وناس اعوووذ بالله بس،قال لي بالمناسبه الزول دا كل مرة انا بشوفو واقف بعربيتو دي،لكن قلت بكون مستني زول يرجعو او كدا،قلت ليه لا لا ي عمي قلت لي دا خطيب صحبتي وكدا ،المهم اتخطيت الكلام،لمن قربت للبيت قلت ليه اتفضل ي عمي اشرب ليك مويه قال لي لا مرة تانيه سلم على امي ومشى وقال لي تاني م تشاغلي المجانين بالشباك ي مجنونه هههه ضحك ومشى،وانا دي دخلت في ضفووري من الخجل دي اخر الجن...
رجعت جوا قعدت شويه مشيت مع امي لناس خالتو حنان حكيت ليهم وهو كل يوم بحكي ليهم التطورات البتحصل وكيف انو يوم بكرة دا مهم،طمنتها قلت ليهام تتعبي نفسك ي خالتي وفاء حترجع لينا بالسلامه محنه وتعدي عمي احمد طبعا سافر لانو شغلو برا لكن بتصل كل يووم نطمنو عليها ..خليتهم بتونسو مع بعض ناداني خالد مشين ليهو سلمت عليه والاحوال طلعنا برا الجنينه سألني عن الاحوال وكدت وبعدها قال لي وفاء مالها ي نون ،طمنيني حكيت ليه شوويه كدا وم تميت الكلام قلت ليه لبكرة ان شاء الله ربنا يسهل ونعرف الحصل شنو بالضبط..سرح شويه كدا وقال لي خير...اتونسنا شويه كدا وضحكنا اصلا خالد دا فردتي شديد انا ووفاء الاتنين من زمان ايام المدرسه لحدي م اشتغلنا هو اكبر مننا بخمس سنوات مهندس مدني حلاتو جميل اخدراني كدا وظريف وخاطب طبعا ...المهم م علينا رجعنا البيت بعد وصلنا خالد رقدت وانا كلي أمل انو حاله وفاء خلاص حتتحسن وحنعرف الحصل شنو بالضبط...
وجااء يوووم بكرة وياريتو م جاء...عشان اعرف الخصل وقلبي يوووجعني وتزيد ٱلامو...
مشيت المستشفى وكالعادة لقيت دكتور انس سلمت عليه طلع خلانا سلمت على مرام ووفاء لقيتها بتتكلم وكدا لكن مشيت الموضوع عادي مع انو شكلها لسه سئ وتعبان،لحدي ما بدت تحكي لينا ...
...وياريتني م سمعت ...
الجزء 4
..بدت تتكلم كدا وبتبكي...وبتعاين علينا واحنا منتظرين تتم كلامها...وتتزكر...تتزكري ي نون وقت كنتي بتقولي لي خليهو وانتي ليه بتذلي نفسك ليهو متزكرة،مسكت يدها شديييد وهزيت ليها راسي.....
قالت لي انا محمد دا كنت بحبو شديييد اكتر من روحي دي وزيادة ولحدي م حددنا عرسنا وين والصاله والبيت بناهو ودا كلو وانا معاه لا يوم شكيت لا يوم فكرت فيه بالغلط ساي مع اني كنت عارفه بعلاقاتو التافهه كلها وقلت م مشكله نزوات وتعدي ،ولانو سكتت وبقت تبكي تاني،لاني سلمت روحي ليه ...وبقت تبكي بهستريا وانا انصدمت م قدرت اتحرك من مكاني بقت مرام بتهدي فيها وبتقول ليها احنا قلنا شنو مش قلنا م حنضعف اهدي اهدي،قالت ليها بحرقه الالم الجواي صعب حد يحسو او يشعرووو انتو ما عارفين هو كان بالنسبه لي شنو...بعد هدت شويه ولسه بتبكي وانا ببكي معاها،قبلت علي قالت لي انا عارفه انك حتقول علي انا بت م كويسه واي شي لكن انتي ما عارفه الحب دا بعمل في الواحد شنو انا وثقت فيهو يومها ،يوم قال لي ارح نشوف العفش الاخترناهو لبيتنا مع اني كنت م مطمنه لكن مشيت وقال لي م تخافي ي ستي نشوف البيت سريع ونرجع ،اول م دخلنا انا بقيت مشغوله بديكور البيت وملخوومه وم لاحظت لنظارتو تجاهي لمن قبلت عليه لقيتو بعاين لي بطريقه غريبه ضحكت وقلت ليه هوووي ارح نطلع بع دا،قال لي وهو مقرب علي لكن م شفنا غرفه النوم ودي اهم حاجه وهو ماسكني من يدي قلت ليه محمد عاين خلينا نطلع غرفه النوم بنشووفها يوم تاني ،بقى جاريني من يدي قال لي م تخافي انا معاكي كدي خلينا نشوفها بس ونطلع ...ساقني شفتها وبعاين كدا فجأه رماني على السرير وقال لي انا بحبك شدييد ي وفاء قلت ليه عارفه ي محمد وعاوزة اقووم امشي اجري اعمل اي حاجه بقى ماسكني مكتفني قال لي انتي خايفه مني ي وفااء معقووله اهدي ما عاوز اعمل ليك حاجه اما وبقى مقرب علي وانا بس خايفه م عارفه اعمل شنو ...لحدي ما حصل اللي حصل...وانا مذهوووله م عارفه اووصف ليك شعوووري وتبكيييي شغال لي م تبكي وانا معاك م بسيبك اي صح غلطنا لكن ما بقصدنا وبهدي فيني وانا ما قادرة كنت اتكلم ،مشى يجيب لي مووويه تلفونو ضرب كان مكتوب لولو فتحت الخط اول م سمعت الصوت م غريب علي قالت ليه الو ي بيبي ان شاء الله انجززت ،هههههه ووريت مرتك بيتنا ...انابقيتبس بعاين وما عارفه ارد اقول شنو ولا اعمل شنو الخط قفل ...جاء اداني المويه شربت منها وم بينت شي كنت عاوزة بتين اطلع من هناك....
طلعنا وماف حد فينا بيتكلم لا انا لا هوو..
وووصلني البيت جريت طوالي على غرفتي وم اتكلمت مع زوول....ضرب لي كتييير م رديت
...بعدها ضربت لي لجين كتير برضو لكن في النهايه رديت عليها ..اول ما سمعت صووتها اتزكرت الصوت القبيل..جاني في التلفون قالت لي شنو ي فوووفو داكلو نووم في بيتك اقصد بيتكم وقت تضحك قلت ليها تقصدي شنوانتي قالت لي وللا شي ي بيبي هههه تصبحي على خير وللا اقوول ليك شووفي الرسايل في الواتس وبعدها نوزمي،..اتخيلي دي لجين صحبتي المعاي في الجامعه لحدي ما خلصنا وانتهينا سوووا ،دايما كنتي بتحزريني منها وم بسمع كلامك ياااريتني سمعت ياااريتني وتبكي،مشيت فتحت الواتس لقيت كميه بتاعت اسكرين شوت وصور ليها مع محمد ...اعوووذ بالله منواعووووذ بالله منو اخر وحدة كانب ليهاماشي اوري مرتي بيتها وباقي الكلام محذووف م اهتميت بي دا...ويادووب بديت اربط الكلام في راسي انو هو متفق معاها وانو وانو ودا كلو كذب وخداع انا عايشاهو العمر دا كلو اصلو ما بصدق ي نون م بصدق محمد يعمل فيني كدا...اتصلت عليه وقلتليه تاني ما عاوزة اشووووف وشك ي واطي ي تافه انت وقت م راجل بتجري ورا بنات الناس ليه عشان تخربهم قدامك الحثاله الزيك كتير ومستواك المعفن امشي حسسبي الله عليك حسبي الله عليك ربي ينتقم منك وقفل الخط حتى قبل م يقول كلمه ...وحظرت رقموووو ...وكسرت التلفون كلو...وبقيت بس حابسه نفسي لا عارفه ابكي على نفسي الضاعت ولا حبي ليه ولا على شنو وللا شنو ي نون انا ضعت خلاااااص اناعملت شنو في دنيتي عشان يحصل لي كدا...وقدر ما حاولت م قدرت اصدق ما قادره اصدق الحصل لي ي نووون اااااااه ي نوووون اااااه وبقت تصررخ شدييييييد لحدي م مرام مسكتها وجريت ناديت الممرضين جو ادوها حقنه مهدئه وسبتها وطلعت والدموع في عيوووني وما قادرةاقول شي ومعاي مرام بتهدي فيني...
لحدي م هديت شويه وبقيت ما عارفه احكي شنو وللا اقول لخالتو حنان شنو انا اليوم مخصوووص م خليتهاتجي عشان وفاء تعرف تحكي.....وياريتني م عرفت ياريتني يحليك ي صحبتي ياااما حززرتك منو ومنها التافه الواطي الحقييير اتفو عليه...مرام بقت تهدي فيني قالت لي اهدي ي نون خلينا نفهم الموضوع شكلو فيهو ان ولجين دي اكيدكان ما كذابه اكيد عندها غرض تاني ....اسي انتي لمن تمشي م تقول القصه دي قولي بس شكت فيهو وكدا واتشاكلو وفسخت الخطووله عشان كدا بس تمام...تمام....
رجعت البيت وانا بالجد ما عارفه حاقول شنو....لمن وصلت ناس خالتو حاولت بقدر الامكان م ابين شي حكيت ليهم الحا صل وطمنتهم شوويه وطلعت...
ورجعت بيتنا وشغاله افكر وافكر فعلا كلام مرام صااح لازم اقابل محمد دا وافهم منو الحاصل بالضبط لازم...اتصلت عليه ورديت بكل بروود وفهمتو اني لازم اقابلو واعرف منو الحصل بالتفصيل...اعووذ بالله منو...
استغفر الله...لحدي تاني يووم مشيت قابلتو قبل م امشي المستشفى وكلمت مرام بي كدا...
وهناك عرفت الحصل فعلا شنو...
الجزء 5
فعلا مشيت قابلتو وكالعادة لابس لي نظراتو السوداء وقاعد منتظر سلم علي ببشاشه كدا لكن شكلو كان كئيب خلاص طلع النظارة عيونو كانت محمرة زي الزول الكان ببكي..طلب اتنين عصير وبدا يتكلم...
الاخبار شنو وكدا قلت ليه الاخبار بتعرفها براك ،تعرف انك انسان واطي وحقير وتافه وم عندك اي ذرة رجاله،تغش صحبتي وتحرق قلبها الله يحرق قلبك خلاني كملت كلامي دا كلو وكان منزل رااسو وانا خلاااص الدم بجري في عرووقي وجد مغيوووظه منو وكارهاهو شديد ..اول م رفع راسو كان ببكي ،صدمني لا عرفت اتم كلامي ولا اعمل شنو بالضبط ،قال لي ي نون انا والله ما بعلب بي وفااء وفاء دي روحي وقلبي وكل شي انا عارف نظرتك عني شنز ،شايفاني ولد صايع وضايع وبتاع بنات ودا كلو كان فعلا حاصل م انكر ،لكن وفاء لمن دخلت حياتي غيرتني ي نون طلعت شخصيتي الحلووه الزمان ،انا عمري م افكر اعمل فيها حاجه زي كدا والله عارف غلطنا لكن م بيدي م كنت ناوي ٱذيها،ما ناوي اخسرها انا ي نون م افتكرت الحكايه حتصل للدرجه دي ،وقت ضربت لي دا اعتبرتها لحظه زعل لانو الحصل دا م هين ،ولاني بالجد عاوزها تكون مرتي وانا جادي في كدا لو م كدا م بخطبها ،لمن قالو لي في المستشفى انا م صدقت وكنت بجي يومي لكن بخاف ادخل ليها جوا ،انا ما قادر اتخيل اني عملت فيها كدا ي نون وبقى يبكي ...قلت ليه استهدى بالله شكلو يحنن والله قلت ليه طيب ولجين ،صر لي وشوو وقال لي دي وحدة زباله سااكت وما بتشرف بيها صح كان عندي معاها علاقه زمان لكن خليتها اول م خطبت وفاء ،وكل فترة وفترة كانت بتتكلم معاي عادي ،لكن اصلو م فكرت انها كانت بتخطط لي كدا ولما حكيت ليها كنت منهار م عارف اسوي شنو وكنت خايف افقد وفتء للابد، لكن طلعت وحدة....😠..وضرب الطربيزة...اتفف شوويه كدا وقال لي عايني لي ي نون من الاخر كدا انا وفاء دي م بخليها ما بخليها وعاوزها بالجد وم متخيل حياتي بدوونها ،وكان على التافهه دي انا حسمت امرها وانتهيت ...حتساعديني وللا لأ...عاينت ليهو مساافه كدااا واطمنت لكلامو شويه انو م طلع واطي زي ما بتصور،قلت ليه اكيد طبعا عشان مصلحه صحبتي م عشاانك ...لكن برضو م بريدك.هههه قعدنا نضحك ..وسالني من حاله وفاء وحكيت ليه كل التطورات الحصلت...ووعدتو انو حنكون على تواصل لحدي م وفاء تشفى تماما طلعنا ووصلني المستشفى...وهناك لقيت دكتور انس اتونست معاه شويه وسألتو عن حاله وفاء وكدا طمني عليها ...وقعدت منتظرة دكتورة مرام لحدي م تجي ونشووف حنعمل شنو في الحكايه دي...
...انتظرتها كدا م جات والوقت كان اتأخر قلت خلاص اجيها بكره...
مشيت عاينت لي وفاء لقيتها نايمه...وانا طالعه سلمت على عمو عثمان سألني من احوالي وصحبتي بقت كيف بحكي ليهو كدا جات ريحه جمييييله لمن قلت الله واتلفت لقيت ولد طوويل لونو قمحي عندو سكسوكه لابس قميص اسود وبنطلون جينز وساعه فضيه م اتبينت ملامحو الا لمن جاء قريب بابتسامه بشووشه كدا وقال السلام عليكم ي حاج لي عمو عثمان وسلم علي وانا لسه متلهه عمو عثمان قال لي دا ولدي ماجد المهندس اللي قلت ليك عليهو ،دي نون ي ماجد البنت القلع ليك بتشاغل المجانين ديك ههههه قعدو يضحكو وانا دبت مع الابتسامه وبقيت بضحك زي الهبله،ازيك ياخ عليك الله الاستاذه نون والله يومي ابوي بحكي لينا عنك البيت كلو حفظك..كويس ي عمو عثمان طالع بي مداعي وانا اللي افتكرتك ماشي ماشي ..م تزعلي مني ي بتي ..قلت ليه لا لا معقووله ي عم ازعل منك كيف ياخي بهظر معاك ساي يلا ي عمي عشان الوقت اتاخرلازم امشي .قال لي دقيقه دقيقه م تطلعي براك خلي ماجد يقدمك قلت ليه لا لا ي عمي بمشي براي وبيني وبين نفسي قلت ان شاء الله يقدمني😂،فعلا رد لي ماجد قال لي انا زاتي طالع ي ستي يلا بينا م ينفع تمشي براك،ياخ الله يااه ذووق شديد الولد دا...المهم لحدي ما طلعنا سلمت على عمو عثمان ومشيت ...طول الشارع احنا بنتونس سالني بتقري وين قلت ليه خلصت صيدله انا ،وبقينا نحكي يعني لحدي م وصلت طلع زول ظريف خلاص ،ودعني ومشى .قال لي اتشرفت بمعرفتك كتير والله قلت ليه وانا اكتر تسلم ،قال لي على شنو ياخي يلا نتلاقى في فرصه اسعد ،سلام...ومشى...دخلت ناس خالتو حنان لقيت معاهم امي سلمت عليهم وطمنتهم علي وفاء ورجعنا البيت...
تاني يوم في المستشفى...اصلو م اتوقعت اسمع كدا
الجزء 6
تاني يوم في المستشفى ...ما لقيت مرام برضو قلت م اتصل احسن استنى..قعدت مع وفاء شويه ومشيت لدكتور انس حكيت ليه كل الحصل ،قال لي حتى الان ممكن اقول ليك احنا ماشين كويس واتضحت الحكايه،وفاء جاهزة حاليا انو نتكلم معاها،قلت ليه طيب م حنستنى دكتورة مرام،قال لي لا ،استغربت من كلامو لكن مشيت .دخلنا اتونسنا معاا شويه ،واثناء م بنتكلم دكتور انس غمر لي نظام قولي،قلت ليه طبعا ي دكتور انس امبارح لاقيت محمد وسكت وفاء انتبهت لينا بكل حواسها،انس هز لي راسو ،قمت قلت محمد صحبي الحكيت ليك عنو ،حتى وفاء قبلت مننا زي الكان عاوزانا نجيب سيرتو ومنتظرة زول يتكلم عنو،دكتور مشي قعد جمبها قال لي وفاء احنا عارفنك اكتر من نفسك،انتي لسه بتحبي محمد دا ولا كرهتيهو ولا شي ونفسك تشوفيه ولا تسمعي صوتو ،ردت لكن هو،قال ليها لا لكن ولا شي ،كدي ي ستي اسمعيني اول عاوزين نحكي ليك شنو،قعدت احكي ليها ولحدي م انتهيت هي بتبكي،قال ليها شفتي انتي كنت ظالماهو ساكت ونفسنتي فينا ساي ي شيخه انتي كويسه وما فيك حاجه بتستهبلي علينا،قعدت تضحك،طيب ي ستي عندي ليك مفاجأه،قالت ليه شنووو😍..قال ليها عندي ليك عريس 😂😂..قالت ليه يا شيخ ما عاوزة،قال ليهااصبري بس انتي شوفيهو الاول،ضرب تلفون ،وجاء زول داخل ...كلنا انتبهنا...جات د.مرام ومعاها محمد وفاء بقت ماسكه يدي شديد وانس بقى بهدي فيها ،قال ليها عجبتك المفاجأه ،سكتت م ردت لحدي م جو سلمو علينا ومحمد مسك يد وفاء وباس يدها وقال ليها سامحيني ي وفاء انا غلطان عليكي انا ،انا م ممكن استغنى عنك ابدا ،انا ما عارف اعيش من غيرك صدقيني ي وفاء ،وخلاص الدموع في عيونو،ووفاء بتبكي ...دكتور انس قال لينا براحه خلوهم براحتهم،عاوزين نمشي كدا وفاء بقت بتعاين لينا نظام م تخلوني براي د.انس ابتسم ليها نظام مافي حاجه وقال ليها اسمعيهو،طلعنا خليناهم بتكلمو ،قلت ل مرام من امبارح منتظراك وين رحتي،قالت لي لا لا بس كنت تعبانه شويه،قلت ليها سلامتك وكان شكلها اصلو ما مطمن،قالت لي انس حكى لي اي حاجه واتفقنا انو نجيب محمد احسن ،وبعد كدا خلاص الموضوع اتحل وفاء بقت كويسه ،طرت من الفرح قلت ليها خلااص يعني فووفو حبيبتي رجعت لي ،قالو لي لي واحسن من أول،جريت ضربت لخالتو حنان وماما،شوويه وجو جارين من الفرح خالو حنان بتزغرد من الباب هههه ومعاها خالد وامي ...فضحونا يااخ...بعد المباركات وكدا قعدنا شويه دكتور انس كان دخل جوا مع ناس وفاء وأثناء ما بعرف د.مرام بي ناس امي وبنتونس دكتور انس ومحمد جو طالعين ،خالتو بقت تكورك الحيوان دا شنو الجابو هنا ،بقينا نهدي فيها وخالد دا الا ماسكو انس ..يا جماعه دا سوء تفاهم الحصل دا ،اسكت ي حيوان اطلع من هنا جاي تعمل شنو تاني م كفايه العملتو فيها،خالد بقى ماسكو من قميصو اسمع هنااحسن تطلع قبل ماانتهي من أمرك واختى تاني م تفكر فيها سامع وللا لأ ولزاهو ،محمد طلع وهو ما قادر يتكلم ولا يقول حاجه ومشى....
بعد هدو شويه،قلت ليها ي خالتو انتو فاهمين الموضووع غلط...
ولو بقى اخر راجل في الدنيا دي م بعرس بتي وانا حيه كدا....
وبقينا من انو وفاء بقت كويسه في هم تاني كيف نقنع الجماعه ديل...
...لحدي ما مرام اتكلمت ...
الجزء 7
لحدي م مرا م قالت...ي خالتو وجات مسكت يدها كلنا طبعا بنعاين وساكتين ،اسمعيني كوييييس وفاء بنت ما شاء الله بنت جميله ومتعلمه وما فيها كلمه ولا عيبه تنقال الله يحفظها،لكن كدي ي أمي برواقه كدا،اسي احنا كلنا عارفين وفاء بقت كويسه واي شي ،صاح قالت اي صاح ،لكن الناس م بتفهم حاجه زي دي يعني لو زول مريض نفسي وممكن عادي يتعالج مع انو العلاج صعب لكن بيتعالج مجرد م يعتب برجلو دي المستشفى بقولو شنو بقولو مجنون ،يعني باعتبار وفاء اسي مجنونه ...فاهماني انتي صاح
الزمن دا الرجال بقو بساااط والراجل البغلط ويجي يعتزر ويبرر غلطو دا زاتو شبه انعدم ،وبقت النوعيه دي نادرة يفتشو ليها فتيش،محمد راجل وشاري وفاء وبحبها ولو م كدا م بقرب عليها حتى ولا بجي كايس رضاها ورضاكم ي أمي ،علييك الله م تضيعي بنتك وتروحي منها سعادتها بسبب زعل وغضب تندمو عليه باقي العمر،وبقت تبكي فجأه كدا ..طبعا كلنا اتفاجئنا ي ربي مالا انس طوالي جاء اعتزر وساقها ..ماف زول استجرأ يمشي بس قاعدين نفكر في كلامها دا وانا قعدت اقنع فيهم لحدي م اقتنعو لكلامي،اتفقنا خلاص انو بعد تطلع من المستشفى نتم العرس ...
بعد ايام من الكلام دا وطبعا ما سألت مرام عن السبب الخلاها تبكي قلت احتمال اتأثرت ساي ،المهم وفاء خرجووها من المستشفى ...واتحبست طوالي ومعاها انا ي يمه اريتو حالي وبقينا نجهز في حاجات العرس لي وفاء وكمان لعرس خالد💓💓...كنت مرة مرة بمشي اتونس مع مرام في المستشفى وكنت كل مرة بحسها عاوزة تحكي لي حاجه لكن م قادرة او المهم قلت الايام بتوري،كنت متواصله برضو مع ماجد...وعزمتو العرس اللي هو في العيد...
....
قربت الايام
وجاء العرس وكان يووم خوراااافي عملت لي فستان بالاسود سااادة واكسسوار بالفضي جميل جدا...اتمكيجت مع وفاء طبعا نظام الاشبينه وكدا ...وفاء طلعت جميله جدددا هي ومحمد بالجد لايقين على بعض وفرحتهم لا تقدر بثمن ،طبعا ماجد جاء العرس معاها اخوه واختو وعمو عثماان،م شفتهم لكن شفتو هو لمن وقف جمبي وانا طبعا داك يالرقيص اشم ليك الريحه الما بتغباني وقبلت كدا مع هزت الكتوف كان لابس بدله بالرمادي يخلوووها ليه وأهم شي الشووز والساااعه💓😍😍😍صراحه م قدرت ما انهيار😂😂...المهم سلمت عليهو وكدا ورقصنا شويه ...وقفت الحفله ومشو يغيرو للجرتك💓...مشيت قعدت سلمت على عمو عثمان ومرتو ما شاء الله عليها خالتوناديه حلاتها مرة ظريفه خلاص وشبابيه واختو زاتها شايله ملامح امها وعلي اخو الكبير ...قعدت اتونست كدا واستأذنت منهم ،ومشيت لي وفاء عشان اجهزها ..انا عملت لي فستان بالاحمر مع الجسم واكسسوار ذهبي ... 💓😍😍طلعنا للجرتق الله كان بانصاف مدني وانا دي صحبه السواد بدل اقيف جمب وفاء قلت ليها هووي الغنيه دي لازم ارقص م بقدر اخليها وجري كانت بتغني ابو لي بي ،هههه بالجد حلوة ياخ...رقصت قدرتي وكل م اقبل القى ماجد بعاين بنهار زيادة😂...
ما علينا المهم العرس خلص وجات لحظه الوداع وانا من قبيل م عامله نظام الموضوع عادي لكن وقت شفت وفاء خلاص ماشه لانهاحتسافر طوالي،جيت جاريه حضنتها وقعدنا نبكي والناس يضحكو فينا ساي😭،قلت ليها ياخ م تسيبيني براي ،وفقعناها بكيه ...لحدي م هديما حبه كدا واتواعدنا نكون على تواصل باركت ليها ولي محمد ومشيت قعدت بعيد...مشو خلاص بقيت متظرة عشان احنا زاتنا نرجع البيت...بابا مشى يجيب العربيه وامي بتتونس مع خالتو حنان..مدنقرة بعاين والدنيا ي بقت لي مسيييخه ،سمعت زول قال لي الجميل ما بحزن،رفعت راسي لقيتو ماجد ابتسمت ليهو ،قال لي ممكن اتفضل ،قلت ليه طبعا ،قعد يتكلم معاي و يواسي فيني ...كلامو ريحني جدا،وما تخافي ي ستي انا ببقى صحبك برضو وللا م مسموح لي،ههه قلت ليه لا ممسموح😋..قال لي طيب ي هبله ما عاوز ،ههه قلت ليه خلاص خلاص صحبي ي سيدي،تشرفنا ،انا الاسعد والله ..المهم اتونسنا شويه ويادوب طبعا لقيت مرام وانس م كنت شفتهم في الحفله،قالو لي شايفنك بترقصي هههه،...
....
وقفو حبو واستأذنو مشو وودعنا ناس خالتو ومشينا ..وعقبالك والحركات دي هههه...
...
اليوم كان حلو الصراحه...
دخل لي ماجد بالليل في الواتس قاللي بالمناسبه كنتي جميله اليوم والفستان اكل منك حته💓...
عقبالك ي ستي..قلت ليه تسلم وانت كمان ..
وانا كمان شنو...اممم بدلتك كانت حلوة ،قال لي بس😂...قلت اي بس ي زول..قال لي خلاص خلاص ...اتونسنا شويه كدا ..عاوزة اقفل التلفون خلاث وانوم لقيت مرام ضربت لي...رديت الو ،قالت لي كيفك ي نون معليش والله ضربت ليك متأخر ،قلت ليها لا لا م مشكله ي ستي عادي،قالت لي عاوزاك تجيني بكرة في المستشفى ،قلت ليها خير في شنو،قالت لي لا لا مافي حاجه ،موضوع عادي ...لي بكرة تمام...قلت ليها خلاص تمام يلا تصبحي على خير وانتي من اهلو....
...رقدت نمت وانا شغاله افكر ي ربي الحاصل شنو...وعاوزاني في شنو...
....طبعا كل الفات دا قصه والجاي قصه تانيه خالص وهي محور الروايه دي كلها....
....قدر م اتخيلت وفكرت ما قدرت اعرف مرام عاوزة شنو...المهم قلت كدي لي بكرة نشوف البحصل ....

تاني يوم صحيت متأخرة شويه من تعب امبارح ...مشيت اتجهزت ومشيت عليها في المستشفى لاقيت عمو عثمان اتونست معاه شويه ومشيت ،ضربت ليهت قال لي تعالي انا قاعدة في النجيله بهناك ...مشيت عليهت لقيتها سرحانه وشكلها ما طبيعيه ،قلت م استعجل ساي ،سلمت عليها وقعدنا لقيتها جايه عصير شربت ،سالتني من يوم امبارح وكيف مع التعب وكدا المهم اتونسنا مسافه،قالت لي طبعا انتي كان حكيتي لي انك بتكتبي روايات وكدا ،قلت ليها اي لكن م على قد كدا يعني يادوب بديت اكتب قريب دا ،قالت لي طيب ايه رايك تكتبي عني،قلت ليهاكيف يعني،اخدت نفس كدا وقالت لي،متزكرة لمن قعداي تقولي لي لجين دي بنت كعبه وما كويسه وشنو وشنو وانا وقفتك وقتها وقلت ليك م تحكمي عليها من غير م تعرفي ظروفها وهي ليه كانت كدا ،يمكن لو كنتي مكانها كانت بقيتي زيها واكعب واسوأ،اااه المهم ي نون انا عاوزة احكي ليك عني ،لاني في يوم كنت زيها واسوأ منها كمان،اتفاجئت طبعا بكلامها كدا ،قلت ليها شنووو،قالت لي اي كنت زيها والقصه دي ماف زول عارفها ،وحبيت احكيها ليك انتي لاني على استعداد اني اوري الناس حكايتي وحكايه بنات كتير زيي ساقتهم الظروف ،وما كان بيدهم وماف زول حاسي بوجعهم ولا بألمهم ،حابه احكي لاني عانيت براي واتوجعت براي وكنت بشووف في عيوون الكثير من البنات الاحتقار تجاهي ومنبوذة كأني حشرة ،المجتمع ما منتبه للظاهرة دي بقت منتشرة كتير،وماف زول بعمل حاجه غير انو يقعد ويخلف كراعو ويتكلم ويتفلسف سااي ،وبعد دا كلو ما منتبهين لانو المشكله مننا وفينا المشكله بتبدأ من حاجه صغيرة في البيت اللي هو اساس الاسرة واساس ثقه البنت والبكون شخصيتها،وللأسف دا كان مربط الفرس،اليوم انا عاوزاك تسمعيني للٱخر حتى تحكمي ،اسمعي وجعي واسمعي بكاي كلو اسمعيهو واحكيهو من بعدي بحذافيرو وما تنقصي كلمه...وانا ما بين مذهوله ومتحسمه عشان اعرف الحكايه،لانو بالفعل حاجه صعبه....
...وبدت تحكي لي...
انا كنت بنت عاديه زي زيي اي وحدة تانيه عندي اسرة واخو واحد وامي وابوي اسرة صغيرة كان عندي احلامي طبعا وامالي وراسمه لوحه لفتى احلامي ههه ،اللي اتلطخت من صغري،بيتنا بيت اسرة كبيرة يعني كان معانا اهل امي وكدا،ابوي ما كان مقتدر كان على قد حالو واتزوجو هو وامي عن حب ،لكن م كانو عارفين انو الحب ما كل حاجه وما هو البقوم بيت ،من صغيرة بشوف امي وابوي بتشاكلو على اي شي وكل محور المشكله القروش القروش القروش، اخوي الكبير مزمل كان الوقت داك عمرو 12..وانا8...ومن صغيرة م عندي اخوات وكنت بلعب بس مع اولاد خالتي مع انهم اكبر مني ،وياريتني م لعبت ولا عرفت للعب حاجه ،كنت في الوقت اللي امي وابوي منشغلين بمشاكلهم ،بتعرض للتحرش وماف زول جايب خبري م كانت فاهمه اللمس والنظرات الغريبه دي شنو افتكرتها لعب وخلاص،لكن ماف زول كان ٱذاني الوقت داك الحمدلله،وبما اني ما كنت فاهمه حاجه كنت لمن اجي احكي لامي البحصل لي ما بتصدقني وبتشاكلني ومرات بتتزهج فيني من غير سبب ومرات تضربني،ودا كلو وابوي مافي في البيت،لمن يجي بجري عليهو وبحضنو وبقعد يتونس معاي ويلعب معاي كان هو صحبي الوحيد وهو الكان بيحميني في وجودو ما كان في زول يقدر يسألني حتى امي،علاقتي بمزمل ما كانت على قدر كدا عاديه يعني...
...وعلى تعب السنين دا ...كبرنا وكبرت ملامحنا ،وكان عمري 16 سنه ومزمل20...وفي خلال السنين دي عانيت ماعانيتمن نفس المشاكل والألم وزيادة عليهم مراهقه اخوي اللي كان بحاسبني على الحركه والنفس ماشه وين جايه من وين ،الدكان دا كان مشيتو كان عندو فيهو مشكله ،واقل شي بضربني ويكورك فيني(كل دا كان من خوفو علي لكن للاسف فهمت السبب متأخر ) وامي واقفه معاهو ومسانداهو كأني انا سبب تعاستها في الحياه دي،ابوي كان كبر في العمر ومرضو زاد ،لكن برضو كان بقيف معاي وهو الساعدني اني ابني شخصيتي في عز التعاسه دي،علمني كيف يكون عندي مستقبل،وما اخلي زول يغير من افكاري ولا يحبط طموحاتي ،وبسببو انا بقيت بحب القرايه وكانت هي المهرب الوحيد من كل المشاكل دي،بجيب لي قصص وبحكي لي عن مواقف في حياتو كان بالنسبه لي معلمي الأول والأخير ،لحدي ما وصلت تالته ثانوي وممتحنه خلاص علمي احياء لانو كان رغبتي مختبرات ،كان ابوي مؤمن بقدراتي جدا ودايما بيناديني بي يا دكتوورة ،لحدي م امتحنت وجبت مجمووع كبير الحمدلله دخلني جامعه كويسه جدا،والحمدلله ارتحت من نقه امي انا م عندي ليك قروش اقريك بيها ،واسي اجيب ليك من وين،كنت بكرها ياخ وبزهج من اي كلمه بتقولها لكن ابوي كان بقول لي اني لازم ابرها ولانهاامي م مفروض ارد عليها ولا اتكلم معاها بطريقه سيئه،..ااااه ي نون ماف شي كان مصبرني غيرو،اتخيلني مزمل بس قال لي مبروك ومشى ولاا حياه لمن تنادي،لحدي ما نزلت الجامعه وامي بس جابت لي اسكريت واحد اسود وبلوزتين وجزمه وشنطه سوداء قالت لي عندك هدوم كفايه امشي بيهم،ولا رديت عليها قعدت ابكي وكنت منتظرة ابوي يجي بالليل عشان احكي ليهو،وانا شايفه صحباتي امهاتهم يجيبو ليهم في الهدوم واي حاجه سمحه وانا هنا ماف زول شغال بي،بس الحمدلله ابوب جاء وجاب لي تلاته اسكريتات وفستانين ومعاهم بلوزتين وطرح وجزمه ...وقال لي تعال عندي ليك هديه ،طلع لي تلفون جديد ولابكووت،دا عشان عيون الدكتورة ،حضتنو وقعدت ابكي وقلت ليه انت احسن أب في الدنيا دي ،لكن ي باباانت جبت القروش من وين..قال لي كنت قاعد الم ليك من بدري وبعت تلفوني الخربان داك ،قلت ليهو لي ي أبوي وانت حتشيل شنو،قال لي انا ما عاوز حاجه ي بنتي غير اشوفك مبسووطه وسعيدة وماف فرق بينك وبين باقي البنات،بتي العسووله الدكتورة ،اقري عشان تنفعي نفسك وما تحتاجي لزول ...ااه ي ابوي بالجد كلامك كان صاح كان صاح،ماف زول بنفعك في الدنيا دي غير جيبك ي بتي لا صاحب لا حبيب لا قريب،...
ربنا يووفقك....
...
نزلت الجامعه ....مجتمع جديد وحياه جديدة..كنت برجع من الجامعه انضف واعمل الاكل بتعبي دا وارقد انوم اصحى ازاكر،،ولا كنت بتأفف ولا اي شي،طالما ابوي بخير تاني ما بهمني شي،..
كنت كل يوم لمن اجي راجعه بشوف لي ولد جمب الدكان ،سمح لونو اصفراي كدا طويل وباين عليه ود ناس ،بيبتسم لي بس وانا كنت ما شغاله بيهو (ياريتي لو ما اشتغلت بيهو فعلا)..لحدي ما في يوم طالعه الصباح على الجامعه لاقاني في الشارع سلم علي وكدا ونظام هو ود حلتنا بقى ماشي معاي وبيسأل فيني بقرأ يوم وفي اي جامعه ...لحدي م وصلت مكان المواصلات...اتبادلنا ارقام التلفونات
ودعني ومشى...بقينا نتونس طوالي وبيضرب لي يسأل من حالي وكدا بقى صحبي شديد ...وعرفتو على صحباتي اللي هما كانو تلاته بنات،علاقتي بالاولاد كان بسيطه جدا زملائي بس بسلم عليهم وكدا م عندي بيهم شغله بس قرايتي وخلاص...
...
لحدي ماف في يوم مزمل جاني الجامعه ومن هناك طلعنا اتغدينا ...
واحنا راجعين...
..

واحنا راجعين على البيت...وبنتونس وبنضحك...فجاه اشووف ليك مزمل جاي علينا من هناك انا م عرفت اعمل شنو بس بقيت واقفه وكان غضبان،جاء علينا مصعب سلم عليهو كيف يا أبو الشباب،ما رد عليهو وقال لي بتعملو في شنو معاهو ي نوون😠وكنتي وين،م قدرت ارد طبعا والدموع خلاص اتجمعت في عيوني،مصعب قال ليهو دقايق بس ي مزمل انا اختم زي اختي اول شي ،ولاقيتها اسي وهي راجعه سلمت عليها وسألتها من الاحوال وبس مافي حاجه وي سيدي انامتأسف،مزمل بقى ماسكو من قميصو اسمع هنا ي زول اختي اووعك تقرب منها فاااهم ،وانتي امشي البيت سريع حسابي معاك بعدين ..رجعت البيت وانا برجف لقيت اني قاعدة اول م دخلت قالت لي عملتي ياتو مصيبه ي وش الشوم،قلت ليها م عملت شي ي امي مزمل في اللحظه دي كان فتح الباب ودالشارع وضربو وجاء داخل قبل م اقول اي اداني كف وبقت امي تكورك في شنو عملت شنو ي مزمل ،تاتي رفعني واداني كف بتحومي من وراي اااه وبقى يضرب فيني ،بتك ي هانم لافه ولقيتها اسي م ود الحله ،انا انا اختي يقولو لي عاين ليها ااا وماسكني من شعري وانا بس ببكي وبقول ليهو فكني وبنادي في امي عشان تنجدني لكن بقت واقفه معاهو ،حسسسك عينك ااني القاك وااقفه معاه ساي فاهمه واداني كف تاني رماني في الواطه ومشى،وانا بس راقدة وببكي وامي م كلفت نفسها ترفعني من الواطه لحدي م قمت براي، مشيت غرفتي ،وكل ما ابكي كرهي ليهم بزيد زيادة،..قعدت على الحال دا لحدي بالليل لمن ابوي جاء وسامعاهو برا بكورك في ناس امي وشويه وجاني قلت خلاص حيضربني هو زاتو،لمن جاء قعد جمبي قلا ليها بابا انا ما عملت شي،بقى بمسح لي في شعري قال لي تعالي تعالي انا عارفك ي بتي ما بتعملي حاجه غلط،لكن اخوك بس خايف عليك وما عرف يتصرف كويس هو غلطان انا عارف لكن اخوك بريدك ما تزعلي منو،يلا اسي قوومي غسلي وشك،وماف تزعلي في زول عسل كدا وعندو جضووم بزعل ،بقى يجضمني ويضحك فيني،جاب لي سندوتش وعصير...اكلت وانا مبسووطه وبدعي ربنا انو يخلي ابوي ويحفظو...بعد شويه كدا ضرب مصعب ،قال لي انتي كيفك اسي قلت ليهو كويسه ،قال لي انا ٱسف ما كنت عاوز اعمل ليك مشاكل ،قلت ليه لا عادي ماف شي،ي مرام انا عاوز اعترف ليك بحاجه عارف م وقتت بس صدقيني ما قادر،قلا ليهو قول ،صن شويه كدا وقال لي انا ي مرام بحبك،هجمني طبعا صاح كنت بحسو معحب بي لكن قلت اكيد م بحبني،قال لي انا عارف انك معتبراني صديق وقبل م يتم كلامو قلت ليهو وانا بحبك ...قعد يضحك قال لي الله عليك الله جاادة بتحبيني رديت عليه بخجل قلت ليهو اي بالجد...يالله ي مرام انا م مصدق هههه ...ربنا يخليكي ياخي وما يحرمني منك ابدا،المهم بقينا نتونس كدااا لحدي ما نمت لاول مرة وانا مبسووووطه شديد كدا اول مرة احس الاحساس دا وكان جميييل جدا (بس ما كنت عارفاه مخبي لي شنو)...
علاقتي بمصعب كل يوم ماشه اجمل واجمل وبديت اتعلق بيهو شديد ...مع مرور الايام بقينا نتقابل اكتر ،وبقيت م شغاله ب أمي ولا مزمل وبعمل كدا غتاته كدا بس حيعمل لي شنو يعني حيضربني،خليهو يضربني..ودي اسوا حاجه كنت عنيدة شديييد وما بفهم لكن للاسف الحاجه فهمتها متأخر...
الامتحانات قربت وبقيت مركزة مع القرايه ومصعب مساندني فيها ،لكن فجأه كدا ابوي بقى عيان ورقظ مستشفى الكلام دا بعد الامتحانات لسه النتيجه ما طلعت،ومزمل كان اتخرج يادوب ،بنبيت معاهو في المستشفى وكنت كل م اشوف اولاد خالتي قلبي بوجعني ،وبقوم بمشي بخلي المكان..لحدي م ابوي طلع بالسلامه..ومصعب كان كل يوم بجي يطمن عليهو..لحدي م خرجووهو بالسلامه ..تاني يوم طوالي كانت النتيجه وكنت متحمسه شديد الصباح جيت لابوي قلت ليهو دعواتك ي حاج هههه الليله النتيجه قال لي مووفقه ي بتي الحلوة عارفك انا اكيد حتنجحي وترفعي راسي ي دكتورة عافي منك ي بتي ربنا ينور طريقك ويوفقك كمان وكمان بوستو في راسه ومشيت ..ومشي معاي مصعب...والحمدلله طلعت الاولى على دفعتي بالجد كنت فرحاااانه شديد ..لكن اتفاجئت بصحباتي بدل يفرحو لي بيعاينو لي بطريقه كيف كيف وباركو لي بطريقه باردة،زعلت لدرجه بقيت ببكي لمن طلعت لمصعب برا وانا ببكي اتهجم افتكرني ببكي عشان شلت ملحق او كدا ،م اتكلم ساقني ومشينا محل قعدنا وجاب لي مويه وعصير دا كلو وانا ببكي ،جاء قعد جمبي وفجأه مسك يدي،حتى انتبهت ليه وعاينت عليه ،هز لي راسو نظام ايوا عارف اني ماسك يدك،بالرغم من انو الحركه دي غلط لكن ما عارفه ليه. حسيت بالامان وهو ماسك يدي ،قال لي مالك في شنو،قعدت احكي لي قعد يضحك قال لي انتي هبله وللا شنو انتي جيتي الاولى وهما م نجحو المفروض يبكي منو هما اكيد،اسي خوفتيني عليك قلت البت شايله ملاحق وللا حاجه،ي شيخه الله يسامحك،قعدت اضحك بقى ساكت وبعاين في عيووني،قال لي انتي جميله جدا ،نزلت عيوني وعاوزة افك يدي بقى ماسكها زيادة،قال لي انا بريدك شديد ي ميمو ،وبتمناك تكوني ملكي للابد،خجلت شديد وما عرفت ارد زحيت يدي،وقلت ليهو الزمن اتأخر ي مصعب خلينا نمشي لانو الزمن اتأخر ،ولاول مرة الاحظ لنظراتو لي بتبسم وبعاين لي بطريقه غريبه،لكن م ختيت فيها حاجه،قمنا مشينا وطول الطريق انا متحمسه عشان افرح ابوي واشوف نظرة الفخر في عيونو ،ما عارفه ليه لكن كان قلبي ماكلني...
لمن رجعت البيت فرحانه ...لقيت الناس ملمومه قلت اكيد دي الكرامه ....
وبقيت داخله على البيت الناس دي وشوشها ما تمام ،لقيت عمي وخالاتي اي زول يمسكني ويقول لي البقاء لله ،بقيت خايفه وما عارفه المات منو لا شايفه امي لا ابوي لا مزمل....
....
دخلت جوا..
الجزء 10
....
لمن دخلت جوا وقلبي دا مقبوض ما قادرة امشي عديل ،في الاول م كنت شايفه كويسه لكن لمن ركزت شفت امي قلبي ارتاح شويه مع انو كان شكلها غريب من البكاء وعاينت لمزمل جاي علي وعيونو حمر عديل كدا،انا في لحظتها بقيت ما فاهمه شي بس قفلت اضاني وجرييييت م عارفه جريت بسرعه عاوزة اهرب ما عاوزة اسمع ،بقو جارين وراي مزمل مسكني وقعدني في الواطه وانا بس قافله أضاني ،بقى يعافر معافرة عشان يفك يديني فك لي يديني وقال لي عايني هنا لي مرام شايفاني انا منو،الدواام لله ي أختي ابونا مات مات ،وبقى حاضني لاول مرة يحضني بقيت بس بصرررخ وبقول ليهو لا لا ابوي مستحيل يكون مات لا ما ماات قبيل خليتو كويس جايه اوريهو النتيجه لا لا كان منتظرني مستحيل يمشي قبل ما يعرف نتيجتي ،ابونا ماااات ي مرام ماااات استغفري الله ،استغفري الله ٱخر شي متزكراهو شكل مزمل وهو ببكي وماسكني قبل ما أقع،ما وعيت الا ووسطي نسوان كدا وقمت ماشه اشوف ابوي لسه ماقتنعت انو مات ،برضو مسكوني امي براحه جات ساقتني جوا عشان اودع ابوي قبل م يغطو وشو...دخلت بجرجر في كرعيني جر وانا ما شايفه زي الناس ،دخلت وانا شايفه ابوي ..ابوي اللي خليتو الصباح وهوا مبتسم لي ،جيت ليقتو برضو مبتسم بس ما لي ابتسم للموت،بقيت قاعدة بعاين ليهو ،مزمل بقرأ في القرءان ومعاهو عمي وخيلاني وامي بتردد وراه،وماسكني شوويه شووويه ما بين دموعي البتنزل بقيت بردد معاه...ودعت أبوي سندي ودعت روووحي المرقت مني ودعتو لٱخر مرة ،ودعتو تاني ماحاشوف بسمتو ،ماف زول حيقول لي بتي الحلوة،ماف زول حيجيب خبري ي أبوي،استغفر الله ربي يرحمك ي أبوي ويغفر ليك جيت بوستو في راسه ودعيت ليه،بعد كدا طلعو الجنازة وانا ما فيني حيل ،وأمي دي لاول مرةاشووفها هزيله كدا وقعت في الواطه وما قدرت تقوم ولا انا قدرت امشي عليها لاني حصلتها طوالي،....ما عارفه قدر شنو نمت ولا قدر شنو بكيت،بتزكر بس اني بصحى ودموعي في عيوني بتزكر الحصل وبصرخ بدوني مهدأ وبرجع انوم تاني،اظن تلاته يوم على الحال دا،بعديها طلعت من المستشفى على البيت وهناك جوني صحباتي وزملائي من الجامعه وما بينهم مصعب ،ما عارفه ليه بس كأني كنت بستنجد بيه وهو كان بسندني بنظراتو،ساعد في البكاء كتير ،وكل ما يجي يعزيني بجي زول بقاطعو وللا بنادوني،لحدي م انتهت ايام البكاء الما ليهو نهايه في قلوبنا،بيتنا بقى كئيب جدا وما فيهو روح،وانا بقيت بس مسيرة من الجامعه للبيت ومن البيت للجامعه،وطول الايام دب مصعب ماخلاني براي كان دايما بتصل علي وبنتظرني الصباح والمساء عشان يطمن علي،بقى السند بعد ابوي الله يرحمو،في حين انو امي ومزمل معاملتهم لي مااتغيرت بدل بقت اسوأ واسوأ ماخلاص الكام بيحميني منهم مات،بقيت بكرههم بمعنى الكلمه ،ومزمل الليل والنهار يلطش فيني كأ ني سبب في عذابو،دا كلو اصبحت لاابالي به،بس ببكي وبدعي ربنا وبقرأ قرءان ،ومصعب معاي كل م اضعف واحزن كان بفرحني بطمن قلبي لكنم كنت عارفاهو مخبي لي شنو ماكنت عارفه،في يووم اتشاكلت مع مزمل وهو طلع خلا البيت وانا كان خلاص فاض بي وزهجت من البيا ومن اي شي طلعت الشارع وم كنت عارفه امشي وين ،ضربت لمصعب وانا ببكي وما عارفه اتكلم،قال لي تعالي لي في الحته في الحته الفلانيه مشيت عليهو واول ما شاف شكلي والدموع في عيوني جراني عليهو وحضني،كنت عاوزة ابعدو لكن م قدرت نهائي،كنت محتاجه زول يطبطب علي ،كنت محتاجه ناس بيتنا يطمنوني يسندوني ،ضاع السند وضعت وراهو....
زحيت منو وقلت ليهو انا ماشه قال لي تمشي كيف يعني مستحيل اخليك تمشي كدا،تعالي وبقى جاريني من يدي قلت ليه ماشين وين قال لي بيتنا،قلت ليه كيف يعني انت قاعد براك ي مصعب م حينفع،قال لي م تخافي ي ستي م عاوز حاجه انا بس لحدي ما تهدي،شويه اطمنت..هه كنت عويرة خلاص،وفعلا مشيت معاه،بيتهم كبير اصلا وقاعد هو براهو،اهلو مغتربين ،خلص قرايتو وقعد هنا عاطل واهلو برسلو ليهو القروش مدلعنو ساي بس،...دخلنا البيت قعدت برا في الصاله وانا كاشه وعاوزة امشي ...وندمت وقلت الجابني شنو...قال لي ما تخافي ي ستي...
كدي ثواني اجيب ليك حاجه تشربيها
واجي ارتاحي...مشي وجاء شايل كبايه عصير...قال لي هاك اشربي قلت ليهو لا ما عاوزة قال لي م تزعليني منك اشربي عشان تروقي،وشربت شربت اذاي بيدي،شربت وانا ما عارفه انو خاتي لي مخدر ،شربت وانا شربت نهايتي وانا ما عارفه ...شويه شويه حسيت روحي ماتمام جسمي ما شايلني وراسي لافي يادوب حتى مصعب قرب علي وشفت نفس النظرةالغريبه ديك،يادوب فسرتهاانا ،كنت نظرة الشهوة والجشع والغدر،النظرة المستحيل انساها في حياتي،قال لي مالك شكلك تعبانه ،طبعا لساني بقى تقيل ما قادرةارد،قال كدي تعالي معاي جوا عشان ترتاحي شويه عاوزة ارفض وشغاله اهز في راسي ساقني للغرفه جوا ،وبقى يقرب مني وانا عاوزة اقاوم وما قادرة،...م قدرت احمي نفسي منو ...
غدر بي الله ينتقم منو،...ما متزكرة كم مر من الزمن حتى فقت شويه وصحصحت وانا حاسه نفسي ما تمام نهاائي ،حاااسه روحيما كويسه،عاينت لنفسي وانا ما قادرة اصدق لبست هدومي وطلعت برا لقيتو قاعد وبشرب ليهو في سيجارة ،ورايق جدا،مشيت عليه وانا خلاااص عاوزة اشيل رووحو دي بإيديا ،بقيت بضرب فيهو انت عملت فيني شنو ي حيوان وي تافه ي وااي،كتفني من يديني وقال ششششش اسكتي ما عاوز ولا كلمه ،براك جيتني لحدي عندي اناما جيتك ،وعملت اللي كان لازم اعملو من زمان ،وللا تكوني افتكرتي ي حلوة اني قلت ليك بحبك عشان سواد عيووونك ههههه لا لا ياماما ،اصحي،بقيت ببكي وبحاول اتفك منو،زح مني ي حيوان زح الله ينتقم منك،اداني كف لمن وقعت في الارض وجراني من شعري قال لي اسمعي هنا اوعى تفكري تتجنني علي فاهمه ،صوورك في تلفوني دا ي شاطرة ،يعني مصيرك بيدي،فااهمه بقيت ببكي بس وانا مقهورة ماعارفه اقول شنو،يلا امشي بعد بتصل عليك بعدين لانك اسي تعبانه ي روحي،يلا...
وقفت مسافه ببكي لحدي ما طلعت ووصلا البيت وانا ما فاهمه الحصل لي دا شنو،لمن دخلت لقيت امي نايمه ومزمل كان لسه م رجع ،حمدت ربي لانو لو كان قاعد المرة دي كان حيضرني للسبب الكان خايف منو،...دخلت غرفتي وقفلت علي الباب واتفقعت بالبكاء ،لحدي ما نمت وللا اغمى علي ما عارفه صحيت على تلفوني رديت للزفت،ايوا،رد لي مزتي الحللوة،وين اراضيك،م رديت عليه،قال لي اي عارف اكيد بتكوني تعبانه اسي لكن م مشكله ،اسمعيني عاوز اقول ليك شنو،تاني كل ما اكون عاوزك تجي ،قلت ليه بس...،قال ما بسيش ولا حاجه،من سكات فاهمه،رديت ليه بقهر فاهمه،...
قفل الخط رميت التلفون على الحيطه...
وبقيت ببكي بقهر بقهر قلبي واجعني شديد ماعندي زول اشكي ليهو ولا استجدي بيه...
بكيت لاني بقيت بمثل عكسي بكيت لاني اذنبت واجرمت ،بكيت كتير وكتير وما كنت عارفه انو منتظرني كتيييير ...واني في يوم حيقولو على ما كويسه...
وكنت كل مرة ببكي وببكي...في كل مرة بمشي ليهو وانا كلي قهر ،بتين اخلص من الحلم دا لكن اتضح انو واقعي كابوس ودا يادووب بدايتو ...
اتضح انو مصعب انسان تافه جدا ومباري البنات والصياعه والبنقو..انسان واطي وحقير بمعني الكلمه،دا كلووو كان غايب عني وين معقووله يكون في زول بالخساسه دي ما معقوله،صدقووني مهما كان الزول شكلو طيب وعلى خلق،الولد ممكن يعمل اي حاجن وممكن يمثل اي دور جاي معاك،بس عشان يووصل ليك صدقووني انتو ما عارفين كم السوءالحاصل ولسه بيحصل (اعملو حسابكم وما تدو فرصه في زول يتوغل في مشاعركم وجواكن لانو حيجي اليوم اللي يستخدمها ضدكم)....
كنت خلال الفترةدي كاشه من الناس حتى صحباتي كنت كارهه اي زول وكأنو هم السبب في البحصل لي (لكن عمري ما لومت نفسي دي كانت غلطتي )...
..
في يوم مصعب قال لي عايني انابعد دا زهجت منك ،وبطني طمت منك،بعد كدا ممكن اخليك تمشي ،...مع اني كنت فرحانه اني بقيت حرة،لكن كان في كسر جوااي عمرووو م حيتصلح...بعد اخر مكالمه دي ...
....وفعلا كأنو كانت المكالمه الاخيرة لي مع نفسي...
كالعادة بعد بكييييت قدرتي انو ربنا حلاني من العذاب دا ...
مشيت صليت وياريت ربنا يتقبلني ،كنت فاقدة ايماني انو ربنا حيقبل توبتي مع انو م عندي فيها يد لومت حاجات كتير الظروف الحب حياتي اي شي لكن م لومت نفسي...
....
بعدها قعدت مع نفسي وفكرت...وطلعت بإنو. لازم....
وياريتي ما فكرت ولا قررت...
..
الجزء 11
لحدي ما في يوم كتب اسمو في الحلقه البنزلها كل مره...لمن شفت اسم وليد اصلو ما صدقت ،وقلت معقوله طيب هو ليه م حصل حكى لي عنها ...مشيت اليوم عادي لحدي م خلصت ..وجيت طالعه شايفه ليك وليد والناس ملمومه حولو ...وشغال يحكي ليهم عن القصه وما ادراك وشنو ..قلت مافي داعي امشي اقعد معاهو لانو حيكون اصلا نا فاضي والناس ديل يقعدو يتكلمو وبتاع ..احسن امشي اطلع
البيت وفعلا مشيت..اول م وصلت لقيت ليك البيت ملان ناس والعربات واقفه برا ،دخلت سلمت علي خالاتي واولادهم وامي قلت ليها في شنو قالت لي مزمل رجع من السفر،قلت ليها ايوااا وانا في نفسي قلت الكريه دا الرجعو شنو ،مشيت استحميت وقفلت باب الغرفه ورقدت نمت ،صحيت م واعيه زاتو طلعت برا ما لقيت زول ،دخلت شربت لي مويه وقلت اخت لي حاجه اكلها ،سمعت لي كركبه كدا وقبلت وراي مزمل حضني ،مشتااقين ي دبه يااخ السنه كلها تاكلي وشغال يجضم فيني وانا بس بعاين ليه،عاين لي كداوقاللي يامسيخه سنه كامله م قلتي اخوي دا اضرب اشوف احوالو شنو ،قلت ليه م انت عارف براك الجامعه والتعب وكدا،قال لي م مشكله ي ستي عازرك،اها تعالي احكي لي الحاصل عليك كلو والجامعه ،قلت ليه بمساخه كدا
،عاين لي ي مزمل انا ما فاضيه ليك اسي وبكره عندي جامعه وتعبانه ماشه انووم،وفكيت يدي ومشيت ،وهو واقف بعاين لي،سامعه امي بتقول ليه بتكون زهجانه ساي خليها،دخلت وقاعده بفكر ليه قلت ليه كدا،ياخ ما قادره بالجد بكرهم هم السبب في اللي انا فيهو دا ،اثناء م بفكر كدا ضرب لي وليد قلت داكمان مالو معانا ،داير شنو،تاني ضرب لي حتى رديت،الو اي ي نون كيفك،قلت ليه ،كيف انت،الحمدلله
قبيل شفتك لمن جيتي مالك م قعدتي
قلت ليه ساي بس م بحب التجمعات
قال لي ايووا ،وانا ..
قلت ليه انت مالك
ما بتحبيني
قلت ليه وليدعاين م تعمللي درامات ،عاوز شنو..قال لي اهدي اهدي بهظر معاك انا ههه،المهم ي ستي بكره عازمك انا...
قلت ليه لشنو يعني ،قال لي انتي مالك بس صحبتي وعاوز اعزمك...قلت ليه اوك يلا سلام لبكره...
سلام...
بعدقفل قلت هه شكلو حنكو زيي الباقيين واكيد عاوزني في حاجه...مامشكله يلا تمت الناقصه...
صحيت الصباح اتظبط وقشرت...طلعت. لقيت امي ومزمل بشربو في الشاي صبحت عليهم بطرف لساني وشلت القروش،مزمل قال. اقعدي اشربي الشاي قلت ليه وانا في الباب نا عاوزه اتاخرت علي الجامعه،ومشيت فووو طوالي...
اول ما وصلت الجامعه مشيت لشلتي وقاعده معاهم كدا حسيتهم.م طبيعيات لكن قلت ماف شي ،وشايفه ليك كل ما يجي زول ماري يعاين لي ما استغربت قلت احتمال عجبتووللاحاجه،لكن برضو الوضع ما عجبني،قمت سألتهم قلت ليهم هوي انتو في شنو بتعاينو لي كدا ،قالو لي يعني ما عارفه،قلت ليهم عارفه شنو،قالو لي انك طلعتي بطله القصه،اي قصه ،قالو لي قصه وليدوقعدو يضحكو،قمت ردحت ليك فيهم لمن عرفو حاجه ومشيت خليتهن،ساكتين،طلعت طوالي وضربت لوليد انت وين قال لي وراك ،قبلت لقيتو وراي وجاي مبتسم ،صباح الخير،قلت ما باين الخير تسمح توريني دا شنو البحصل دا وقصه شنو وشغاله اكورك،جراني من يدي وقال لي اهدي ي مرام في شنو ي
عايني ارح.معاي وانا اصلا عاوز احكي ليك لو صبرتي تمام،قلت فك يدي الاول وبعدين ارح وين كمان،قال لي مرااام انتي جنيتي وللا شنو يا بنت ،انا مش قلت ليك عازمك،وبعدين دا شنو الاسلوب البتتكلمي بيهو دا اللي ماشين وين خاطفك انا ي بت الناس،وانا بس بعاين ليه،اوووف ارح ي مرام خلينا نمشي بالله واناحاحكي ليك برواقه،طلعنا على العربيه ومشينا وطول الطريق بحاول يتكلم معاي وانا برد باختصار شديد لانو بالجد زهجانه...
وصلنا طلب لينا اتنين عصير ،قعدنا. شويه كداّ.قام قال لي انا عارفك حتكوني زعلانه مني بس صدقيني ما قاصد،انا كنت عاوز احكيليك برواقه بس انتي عرفتي قبل ما اوريك،قلت ليه احكي انا سامعاك،
قاللي بغض النظر عن اي شي ي مرام...
وسكت شويه..انا عاوزك تسمعيني للآخر...
قال لي انا ي مرام بعرفك من زمان من قبل ماتعرفيني ،من اول ما نزلنا الجامعه اظنك زاتو ماكنتي بتلاحظي لي،كنت معجب بشخصيتك جدا بس بتحاشى اتعامل معاك لانك كنتي صعبه وما عندك علاقه بزول،ما عارف شنو الطرأ عليك فجأه غيرك كدا(انا جملتو دي وجعتني جووا قلبي وابتسمت بالجمبه ) المهم ي ستي ،م كنت عارف اصلك او اجي اسألك ،سألت شلتك القديمه منك وحكو لي انك. بقيتي منعزله عن الناس من يوم وفاه الوالد الله يرحمه.وحكو لي انك وسكت...
قلت ليه هه اني بقيت كعبه صاح..
بس. انا م صدقتهم ي مرام ،عشان كدا بقيت اتقرب منك،وكنت في كل مره بكتشف فيك حاجات أجمل. معظم الناس ما عارفنها وبقيت اكتب عنك في الجريدة دي،كنوع من الفضفضه لانو م كنت قادر اعترف ليكي،لكن لقيت انو كل. الناس حبت القصه وبقو متابعنها اكتر مني،فبقيت اكتب اكتر واكترلحدي ما في يوم قررت خلاص اني لازم اكتب اسمي ،كنت كاتب زول مجهول،وزول واحد بس عارف اني كاتب القصه دي صحبي الوحيد،لكن اسي كل الناس عرفت ،وبقى عندي معارف كتار واصحاب كتار من.زي زمان ما.كان في زول شايفني اصلا،الكلاااام دا كلوو بسببك انتي يا مرام انتي غيرتي حياتي وبقيتي ليهامعنى، بتمنى ي مرام تفهميني انا ما زول بتاع لعب وللا الهبل الحاصل الايام دي صدقيني انا جادي معاكي،وو..
رفعت راسي وقاطعتو وقلت ليه ،انا بنت ما كويسه ي وليد كل اللي سمعتو عني صااح،وبقيت ببكي ما عارفه ببكي ليه مع اني عارفه الحقيقه دي بس عمري ما اعترفت بيها،مسك لي يدي وما عرفتو بقوي فيني وللا في نفسو لانوواضحه عليهو الصدمه،وقال لي احكي انا معاكي وسامعك وصدقيني اي حاجه حتقوليها لي عمرها ما حتغير من شي انا صحبك وحأظل صحبك،للآخر،كلامو دا شويه طمني مع اني كنت خايفه افقدو لانو الوحيد الصاحبني من غير م يكون عندو غرض مني ،
...
مسحت دمووعي وبقيت بحكي وبحكي وبحكي حكيت ليهو عن كل شي عن كل اللي مريت بيهو ومن بين كل الساعات دي ما قاطعني وللا مل مني....لحدي ما انتهيت وهو مبتسم لي..
وبعاين لي بحنيه ،قال لي انتي عارفه..
قلت ليهو عارفه شنو كنت مفتكراهو حينبذني،
قال لي انك قويه ي مرام..ردو دا صدمني..قال لي م تتخلعي..بالفعل انتي قويه ،لانك اتحملتي كل الحصل ليك دا ،بس برضو ضعيفه،عارفه ليه،لانك دمرتي نفسك،لانو جاتك الفرصه عشان تتوبي وتصلحي نفسك ،خليتيها بدل المره ألف ،انتي صاح اتألمتي ي مرام لكن م اتعلمتي،وما فهمتي،انو دا كان اختبار من ربنا عشان يشووفك.حتعملي شنو هل حتصبري وللا لأ،حتختاري التوبه وللا والضلال حترجعي ليهو عشان يقويك وللا لأ،دا كلووخلينا منو ،اكبر غلط ارتكبتيهو في حقك نفسك...
ما بين دموعي قلت ليهو شنو...
قال لي
انك عمرك ما لمتي نفسك وللاقلتي الحاجه دي حصلت لي لاني انا اخترت كدا لاني انا عملت كدا....
دا اكبر غلط،عشان كدا م عرفتي تتغيري للاحسن لانك م واجهتي نفسك،وانا معاك انو اهلك برضو عاملوك بطريقه سيئه ،لكن دا من خوفهم عليك صاح اسلوبهم كان كلو غلط في غلط ،لكن لانو. هم اكبر. منك وشايفين البلاوي الحاصله قدامهم قدر شنو،وعاوزين يحموك لكن هم في الاصل ضيعووك وهم ما عارفين،وسكت اتخيلو ،لمن رفعت راسي لقيتو ببكي،هه وليد ببكي ،انا قلت ببكي عشان احب وحده زيي،،عشان كدا قلت ليهو يلا نمشي...
ما رد علي مسك يدي شديد وعاين لي شديييد،قال لي اوعي تكوني فاكره اني ببكي عشان حبيتك لأ،ببكي عشان ما عارف اخفف وجعك دا كيف،عشان ما عارف اعمل شنو بالضبط،قلت ليه الله يرضى عليك م تعمل شي وخلينا نمشي من هنا ي وليد انا م مرتاحه وما قادره ...
بعديها طلعنا طوالي ،ووصلني البيت،اول م.نزلت شفت مزمل بعاين لي قلت خلاص اصلا دا الناقصني باقي اليوم دا ..قام وليد نزل ومشى سلم عليهو وما عارفه قال لي شنو وجو الاتنين علي ومزمل مبتسم قال لي اسي بقيتي كيف،ما كان تضربي لي اجي اسوقك اسي انتي كيف،عاينت لوليد غمز لي،قلت لمزمل ،لا بقيت كويس الحمدلله سلم على وليد وقال ليه شكرا ليك ي ابو الشباب تعبناك معانا،وليد قال ليهو لا لا معقوله ياخي دي اختي انا برضو يلا سلام،لا لا لازم تنزل تتغدا معانا،وليد قال ليهو مره تانيه مستعجل والله تسلم...السلام عليكم وعليكم السلام..
لحدي مشى،دخلت جوا جابو لي الاكل امي قالت لي مالك،مزمل قال ليها تعبت وجاها هبوط عشان كدا وليد جابها البيت،قالت لي يحليك ي بتي م ترهقي نفسك شديد،وانا مستغربه طبعامن كل الحنيه دي وهم كيف فجأه اتغيرو كدا وللا هم من زمان كدا واناما.ملاحظه،ما قدرت اكل ،ومشيت دخلت غرفتي بفكر لحدي ما.نمت..وصحيت على صوت التلفون،عاينت لقيت جمبي في كج عصير ..ومغطيني بي بطانيه شويه وجاني مزمل اطمن علي ومشى وقال لي خلي بالك.من نفسك تاني،...
دا كلو وانا مستغربه وقلبي دا واجعني شديييد😖...
...شويه.كدا ورجع لي وليد...

دا كلو وانا قلبي. دا واجعني شديد وما عارفه انا حاسه بشنو بالضبط ...اتصلت علي وليد وانا ببكي خالاني خلصت بكاي كلو...قال لي خلصتي بكا خلاص صاح قلت ليه اممم. قاللي يلا اسمعيني برواقه كدا ،اول شي خليتك تبكي عشان تقدري تتطلعي وذهن يصفى وتقدري تفكري كويس،اول حاجه كلامي الانا قلتو ليك قبيل باقي عليهو انتي صحبتي وحتظلي غاليه وقريبه مني،تاني حاجه ي ستي الحاجه دي قبيل حصلت عشان اعرف حقيقه شعوري تجاهك لاني اعجابي الشديد بيكي خلاني ما اعرف افرق بين الاعجاب والحب وكنت حأظلمك واظلم نفسي معاك،فعشان كدا ي ستي احنا كويسين وبرضو ماحأتخلي عنك لانو زيي ما قلت ليك انك غيرتي حياتي،وانا حأسعى اني اصلح ليك حياتك برضو وترجعي احسن من اول،..قلت ليه وانا صوتي مبحوح ما اظن وتاني قعدت ابكي،قال لي دقيقه دقيقه اول حاجه ضيعتك في حياتك دي غير سوء الظن ،ظنيتي انو اهلك م بحبوك،انو الولد داك بحبك،انك م حتتغيري،انك البتعملي فيهو دا هو الصح،شفتي كيف ظنك ضيعك،المهم خلينا من الضعف والكآبه ديل ما بشبهونا ي ستي انا حلوين وكسارين هههه مش كدا قعدت اضحك من قلبي علي. براءه الزول دا،ايوا كدا اضحكي يااخ ،هي الدنيا دي فيها شنو ،كلهاكم يوم ونكون قدام الحساب والدار الاخره،قلت ليه فعلا،قال لي عارفه الفاصلك عن دا كلو شنو،قال لي التووبه التوبه ي مرام ،انتي قايله الحصل ليك.دا كلو حصل ساي،لا طبعا لا ربنا بريدك ي مرام لو ما كدا ما بنتظرك الزمن دا كلو عشان ترجعي ليهو،هو منتظر توبتك عشان يرضي عنك ويريحك من كل الالم دا،فا انا عاوزك تعاهدي نفسك علي التوبه وتقومي اسي تتوضي تصلي،عارف انو حيكون صعب عليك في البدايه لكن لازم تخطي الخطوه دي لانها البدايه الصاح،ماشي..قلت ليه حاضر...ادعي لي معاك قالي لي ما ناسيك ولا انتي كمان ،قلت ليه ياريت،قال لي خلي بالك.من نفسك واعرفي انو انا معاك...قلت ليه ربنا يخليك ي وليد وما يحرمني منك ،قال لي امين ي رب جمعا....
وقفل علي كدا ...مشيت اتوضأ وانا جواي رهبه وخوف عظيم وافكار متضاربه هل ربنا حيغفر لي انا كيف عمل الذنوب دي وانا وانا حائره ،اتوضيت واول ما وقفت عشان اصلي سجدت وانا ببكي ببكي بألم بحرقه بوجع بتعب ياا الله ريحني ياااا ريحتي يااا ريحتي اغفر لي يا الله ي تواب ي رحيم،اناببكي وببكي وم متزكره دعيت بشنو وللا خليت شنو ولاكنت بقول في شنو،كل اللي عارفاه اني كنت اي شي حاسه بيه واي حاجه في قلبي،لحدي م نمت،وصحيت علي صوت اذان الفجر استغفرت وصليت وقريت قرءان ،لاول مره احس اني معتدله،او تقريبا ما زهجانه ،...طلعت وصبحت عليهم ومزمل وصلني الجامعه وكنا بنتونس في الطريق حسيت قدر شنو اني حقيره ما يستاهلو اعمل فيهم كدا
،لمن وصلت. الجامعه اول زول لاقيتو وليد كان مبتسم وكانو فرحان بي،من يومهاوهو معاي ما بخليني اقعد مع شلتي ولا بخلي ولد يقرب علي نهائي معاي من الصباح لحدي ما ارجع البيت ...لكن برضو م كنت حاسه بالرضاا ابدا ومتألمه شديد وما عاوزه اعيش ابدا...
لحدي ما في يوم مزمل جا وقال لي اجهزي انا طالع افسحك قبل ما اسافر ،قدرماحاولت اقنعو اني ماعاوزه امرق رفض ،وقال الا نطلع لانوحاسي انو نفسيتي م تمام ،وين انت من زمان نفسيتي دي انتو السبب فيها،..
المهم لبست وطلعت معاهو،وطول السكه انا قلبي مقبوض وم مرتاحه للمشوار دا نهائي ....مشينا مطعم ،وهناك
....
قاعدين وكان معاه شله من الاولاد ،اصحاب مزمل منهم واحد بعرفني وطلعت معاه قبل كدا،وهو ما عارفني اخت مزمل،اول ما شفتو دعيت ربنا انو م يفتم خشمو دا وللا يقول حاجه ،لكن ربنا اراد غير كدا ،..ّّ
واقفه ما عارفه امشي وللا ارجع جاني الولد ومزمل مشى يجيب حاجه من العربيه،وقال لي اسبقيني ...وجا ومسكني من يدي وبقي يتلفظ وانتي وانتي وصفتك وفعلتك.وتركتك ،والجابك هنا شنو،مزمل سمع الكلام وجاء من هناك وبقى يضرب فيهو وانا ببكي ما عارفه البحصل دا كلو شنو ،خلينا الولد سايح في دمو وباقي مزمل ضربوضرب شديد وبهدد فيهو اووعك تجيب سيرت اختي بكلام زي دا عشان ما اقتلك فااهم فااهم قام وضربو شلوت اصحاب مزمل جو جارين وما عارفين الحصل شنو،ولا وقف اي زول بجي جمبو بضربو عشان كدا خلوهو وبقو مع الواقع دا واناجراني من يدي ودخلني العربيه وبقي سايق بصوره خياليه،لحدي م وصلنا البيت،دخلني بشلوت وجراني بالواطه لحدي جوا وانا بس بصرخ ،امي جات جاريه في شنو مالكم في شنو ي مزمل،زحي مني ي. امي زحي خليني اكتلها ،انا اختي انا ي حيوانه ي تافهه. اتفوو عليك م.تستاهلي تعبتا فيك ،ويشيل ويكفت ،انا اختي يقولو لي اختك لافه ،ااا ااا يقولو لي جيب رقمها ،بت ي اني لافه صايعه بالشوارع ،امي بس قعدت وتبكي ما قادره تقول شي ،ومزمل لسه شغال يضرب فيني ،استسلمت للضرب دا لانوعاوزه اموووت ارتاااح،ضربني لحدي م وقع في الواطه قلت ليه ووشي كلو ورمان ومنتهي،اضربني كمان اضربني،ماانتو السبب انتووو انتو الكرهتووني حياتي كرهتووني نفسي من صغيره بتضربووني انت قايل الضرب بربي. زول وللا بريح ززووول ي الخايف علي بخووفك ضيعتني الاخو م بس بيشخط. وللا فاكر انك بس خلاص كدا بتوريني الصاح وللا الغلط،ولا تكون فاكر انو لمن ترسل لي قروووش. بتقضي حوجتي ليك ههههه لا لا ههه لا انامااا عاوزه قروووش اناعاوزاكم انتو عاوزه عواطف باقدر تشتريها لي ومديت ليهو يدي قلت ليك عاوزه عواطف اديني ليها
انا كنت خايف عليك ي اختي ،سامحيني ي مرام ، زح مني. وامي بس بتبكي وما قادره تتكلم
،ابووي مات خلاني ليكم وما حفظتو الامانه ،ماحفظتووها،وبقيتب صررخ بهستريا وابكي واضحك وهم بس ببكو ،ابكو ابكو اي ماانا ياااما بكيت منو المسح لي دمعتي منو الحس بي منو العطف علي حسسسبي الله عليم حسبي الله عليكم انا بكررهكمم تقربو مني انا بكرهكم،وجريييت بفتش لي علي سم اي مصيبه كنت عاوزه ارتاح عاوزه امشي من الدنيا دي وما عاوزه اعيش ما عاوزه...مامني لازمه خلاص،دلعت كورس كامل بتاع حبووب ما عمللي شي شربت صابون،ووقعت...ما.وعيت بشي بعدها بس متزكره رهاب رهاب وجمبي ناس كتار ،...لمن فتحت عيوني مره تانيه لقيت مزمل قاعد جمبي وماسك يدي ومدنقر،وامي قاعدت بتقرا قرءان حاولت ازح لي مزمل انتبه لحركتي وعاين لي ،وهو كلوحسره علي حالي الوصلت ليهو ،شفتو هو وامي والدموع في عيونهم،رجعت نمت تاني،ولمن صحيت تاني مره بصوت ناس لقيت ديل وليد ومزمل بتكلمو،اول ن لاحظو لي جو علي وليد بتكلم بابتسامه خوفتينا عليك ي شيخه كل دا نووم معقووله بس لينا تلاته يوم معاك نحنا،ابتسمت بس وم رديت،جاء الدكتور كشف علي وطمنهم علي حالتي،تاني يوم طلعنا ،من المستشفي،علي البيت،دخلنا كدا،
م قعدت زاتو مزمل بقي بكوورك عاوزه تنهي حياتك صح عاوزه تموتي كافره،اااه واداني كف امي جات جاريه مسكتو زحتو مني وحضنتي عليها قالت ليهو لو قربت عليها تاني اناما عافيه ليك،..قال ليها لكن ي أمي اسسس ولا كلمه تانيه،...قوومي ي بتي ادخلي ارتاحي،قلت ليها ودي كان اول كلمه اقولها من فتحت،..
عاينت ليها وقلت ليها حارتاح ي امي حارتاح واريحكم...
خليتهم بتكلمو...
والمره دي شلت سكين وقلت اكيد م حتخيب ...اخيرا حامووووت وارتاااح...وبضحك ومبسووطه ،قطعت شرياني،شايفه مزمل جاي مهجوون.وببكي ي مراام م.تخلييينيم تخليييني ي مرام ليه عملتي في نفسك كدا،وامي ...دي كان اخر حاجه متزكراها...
هم فعلا حصلووني ونجوت من الانتحارّ..
لكن المره دي لمن فقت ،بحاجه تانيه.....كنت فاقده الامل في الحياه دي كنت لا بتكلم لا بحس ولا اي رد فعل ،بس صامته...
طلعت من المستشفي لمستشفى المجانين...
وهناك كان معاي امي ومزمل ووليد...
..
مزمل سافرللشغل وخلاني في رعايه وليد...
كنت ما بتجاوب للعلاج وطول الوقت ساكته...
لحدي ما في يوم ...جاء زول لا يمكن اتوقعو

ّ...ّلحدي ما في يوم جا داخل وليد ومعاهو دكتور كدا حلااتو اظنو صحبو،وليد قال لي دا أنس صحبي ي مرام،ما رديت عليهو،وليد طلع وخلاني مع الدكتور،...بعد عاين لي مسافه حتي بدا يتكلم،ق قال لي انا عارف طبعا حالتك وكل اللي مريتي بيه،وعارف كمان انك رافضه تتكلمي ،وعارف كمان انك رافضه الحياه،لكن حابب اقول ليك حاجه،اسي دي لو عاوزه تنهي حياتك انامستعد اخليك تنهيها في اللحظه دي انا انتبهت عليه،وقلت ليهو بالجد،ابتسم لانو عرف يخليني اتكلم واتفاعل معاه،قال لي لكن بشرط،سكت وخلاني انتبه معاه، قال لي بشرط انك تديني سبب مقنع. يخليك تنهي حياتك،وعاوز اقول ليك حاجه كمان،انك اذا قتلتي نفسك ما ماشه تصنعي تغيير في العالم دا ولاحتضري زول بحاجه ،بس حتضري نفسك وبدل ربنا يرضى عنك وتدخلي في رحمتو ،حتموتي وانتي كافره وفاقده فرصتك في الغفران ،لانك ما آمنتي برحمه ربنا ولا بغفرانو ليك،ولا حتى صبرتي علي الابتلاء الانتي فيهو دا ،بالجد بعدكلامي دا لو لقيتي سبب مقنع تنهي بيهوحياتك وريني عشان انا زاتي انتحرمعاك،...
سكت ساي وهو مشى خلاني....بفكر مع نفسي وقدر مافتشت لي سبب مقنع انتحر بيهو م لقيت...
..ّ
تاني يوم جاني بابتسامتوالجميله...وصبح علي.ّوبقي يتكلم..قال لي اليوم.اكيد م لقيتي سبب مقنع صاح...
ما رديت عليهوّ.ّقال لي طيب ي ستي،انا حابب احكي ليك قصتي احتمال تستفيدي منها او حاجه المهم انتي ما وراك حاجه صاح ،...
قال لي دا سر بيني وبينك.تمام...يلا ي ستي انا زاتي في يوم كنت مريض نفسي ،عاينت ليهو،قال لي اي والله،م تتخلعي وتقولي الزول دا دكتور كيف طيب،قال لي انا في يوم كنت شاب تافه. هدف. في الحيااه دي ،وكان يادوب متخرج من. كليه الهندسه الكهربيه،اي اي كنت مهندس،بقيت دكتور كيف ما عارف،المهم كانت. شاب صايع وجاري ورا البنات ماخليت لي بت في حالها. غشيت كترت. بنات في الدنيا دي ولا كان بهمني،لكن ماكنت عارف الجزاء حيكون دنيوي قبل الاخره، كنت بحب بنت وحده بس وحبيتها حب حقيقي واتمنيها بالجد تكون لي ،كنت زيي الخاتم بصباعها،واي شي عاوزاه بعملو ليها،هههه كنت. اهبل خلاص،لحدي نا اكتشفت انهاكانت بتلعب بي وماشه مع اعز صاحب لي اتخيلي الطعنه جاتنيمن اقرب اتنين لي ،واناكنت قايلاه الشريفه العفيفه طلعت اسوأ من السوء وكانت عاوزاني انا استرها،هههه سبحان الله،انا لمن عرفت كل الحقائق دي كلها مرره وحده دفعه وحده ،مااستوعبها ،ولا قدرت اتحملها ،فا تلقائيا الحاله الدخلت فيها دي خلتني افتش لحاجه انتهي بيهامن العذاب دا لاني ما قادر اتحمل ولا استوعب اي شي ،ليه حصل لي كدا،وفعلاحاولت الانتحار ههه لكن حصلوني،وبعدها خضعت للعلاج لمده اربعه شهوور،وخلال الفتره دي عرفت كميه الاخطاء والذنوب الانا وقعت فيها وكميه البنات الانا افسدتهم ودمرت حياتهم لازم دا يكون جزائي،حتي يادوب اقتنعت،وطلبت العفو من اي بت عرفتها ،....
واتعالجت الحمدلله وبعدها قررت اني ابقى طبيب نفسي،صراحه عجبتني الفكره عليك الله شكلي ماحلو ،هههه وغمز لي وانا بقيت بضحك في الزول دا معقوله كل الحصل ليهو دا وهو سعيد كدا،هههه
....
بقي كل مره بجي يتونس معاي واحيانا بجي معاهو وليد،...شويه شويه بديت اتجاوب للعلاج واحكي واتصالح مع نفسي،وساعدوني كتير لغايه ماتعافيت،وتبت عن كل الحاجات العملتها دي،وطلعت من المستشفي،وكان وقتها الامتحانات شلتها بدايل عشان م كنت حاقدر اقرا،...
مزمل كان كل مره بتصل يسأل من احوالي،وفي كل مره بقول لي اعفي لي حقك ي اختي،...
وانا بقول ليهو عافيه ليك...امي زاتها اتغيرت معاي شدييد وحنينه معاي اكتر من زمان..
مر الزمن وامتحنت..وفي يوم وانا طالعه من اخر امتحان معاي وليد وفرحانين انو خلاص السنه دي خريجين،اعاين ووقفت فجأه ،وليد تلقائيا وقف معاي،،قال لي مالك،قلت ليهو مصعب ،..
مصعب معقوله دا هو،لا طبعا،مصعب شكلو اتغير شديد ولونو بقي شاحب ،وهزيل،...جاء وسلم علينا ،قال لي ممكن.نمشي مكان ،ما رديت عليهو وعاينت لوليد هز لي راسو نظام.وافقي،قلت ليه اوك...
وطلعنا مشينا،..قعدنا شويه،قام قال لي انا ي مرام وعاين لوليد،قمت قلت ليهو احكي عادي ...وبشرب في مويه
قال لي الليله انا جاي اطلب منك العفو،تلقائيا المويه البشرب فيها اتشرقت بيها،وعاينت ليهو مخلووعه ،معقوله مصعب وبطلب العفو اصلو ما بصدق،قال لي م تستغربي ي مرام انا جادي معاك والله،...
انا حياتي ادمرت نهاائي،شفت التعب والويل ودا كلو من حقك،لاني ظلمتك ي مراام ،انا خلاااص م فضل لي شي ،انا عندي سرطان ودي ايامي الاخيره،قلت ليهو شنو😳..رد لي بحسره وقال لي فعلا ي مرام،انا م عاوز منك غير العفو والسماح،في اخر ايامي في الدنيا عاوز اكفر عن ذنوبي وعن كل زول انا اذيتو،وانتي اولهم ي.مرامانا بستحق كل الحصل لي دا وراضي بيهو،....
قلت ليه عافيه ليك ي مصعب عافيه ليك ،....
قال السلام عليكم.ومشى وهو بمسح دموعو،..
بعد مشى بقيت شويه ابكي وشويه اضحك،بالله شوف الدنيا. زايله كيف،الناس تأذي ساااي وتدمر في حياه الناس وناسين الجزاء،سبحان الله يااخ سبحان الله....
مرت الايام...علينا لحدي ما بقينا خريجيين وكنا تعبانين خلاص في اخر سنه دي،وليد خطب زميلتو ،كانت معاه في المدرسه زمان اسمها مروه،...مصعب مات طبعا ،بعد تلاته شهور من الكلام دا،زعلت عليه والله وبدعي ليه في كل مره انو ربنا يغفر ليه ويرحمو...
مزمل اتزوج وجا السودان هنا عشان يحضرالتخريج...
...
بعد التخريح وفرحتنا خلاص انو انتهينا. كان زواج وليد .ّ.يااه فردتي العسل كان يوم.حلو جدا وانا انس من زمان متواصلين ،وبقينا اصحاب شديد،...
في العرس كنا مع بعض واي زول بشوفنا سوا بقول لايقين علي بعض ،بعد الجرتك وليد ناداني قال لي اها ي مزه،،نقول مبروك قلت ليه بسم الله العرس طار ليك في راسك.وللا شنو هههه،قال لي فعلا والله ،ههه ي بت انتي م.تعرسي ترييحنا ،قلت ليه عندك لي عريس ،قال لي بس كدا اسي اجيبو ليك،مشا جاب أنس وجا راجع لي يلا بطريقتكم بعد دا ههههه ومشى،...
انس ابتسم لي وقال لي ارح نقعد ،مشيت قعدت معاه وانا متوتره جدا ،قال لي انا جادي طبعا. عاوزك،قلت ليه لكن،قال ما لكن ولا اي شي،انا عاوزك.كدا وراضي بيك.كدا،لانك نصيبي وانا نصيبك،...كل الحصلما بهمني انا البهمني شي واحد بس،انتي بتحبني ي مرام،قلت ليهو...ايوا،قال لي ايوا شنو م.تجهجيني هههه،قلت ليهو اي بحبك،،
...قال لي يخربيتك ي شيخه من قبيل طيب ما تتكلمي خالاني براي بتمتم ههه...خلاص ي ستي،نقول خير ...
قلت ليهو موافقه...
وفعلا اتزوجنا بعديها بشهرين ،.كان احلا يوم واجمل عرس واخيرا قلبي عاش السعاده وبقي لي انس كل شي وكل حياتي ....وعايشين اجمل ايام حياتنا...وبجي معاه ايام المستشفي وحبيت الحكايه جدا ،وبعالج.معاه المرضي اللي بحسهم قريبين مني يعني انا ما دكتوره لكن يادوب نزلت دراسه طب نفسي،ولمن شفت صحبتك حبيت اساعدها لانها بتشبهني وانا فاهمه.وجعهاا فهمتي ي نون فهمتي ليه قلت ليك.م تقوليها عنها كويسه،
طبعا هي بتحكي وانا ببكي زي الهبله...فقالت لي ي ستي دي كل قصتي الحبيت اشاركها مع الناس يمكن عسل ولعل تكون سبب لتغيير حياه زول ويستفيد منها....
قمت حضنتها وقلت ليها انا بحبك والله. هههه قالت لي وانا كمان ويلا ي ستي،قوومي بعد دا امشي البيت الزمن اتأخر...
قلت ليه تمام،يلا سلمي علي دكتور انس،سلام..سلاام..
طلعت وسلمت علي عمو عثمان ولقيت ماجد معاهو براهو وكالعاده اصر يوصلني...لكن المره دي اتقدم لي عديل كدا..وانا دي طرررت من الفرحه لكن قلت اتقل حبه واوريهو رأيي بعدين ههههه.لكن اكيد وافقتا ...
سبحان الله مستشفي المجانين فيها قصص ياما..وحياتنا دي زاتا جزء من الجنون دا،كلنا بنغلط وكلنا بنعصي بس لازم يجي يوم ونتوب من نفسنا بدل ما تجي حاجه.وتجبرنا،
مهما لاقتك ظرووف حاول اقيف ضدها وحاول داينا تتغير للاحسن مش للاسوأ،...
وخلو الناس في حالها عليكم الله ،الناس فيها المكفيها،ولو اي زول قعد واجتهد في حياتو وطموحاتو زي ما بجتهد غي أذيه الناس والقطيعه والنبذ كان انجز حاجه في حياتو ديّ
..ّّ
واخيرا ربنا يحفظنا ويهدينا كلنا،
بتمني الناس تخاف الله في بنات واولاد الناس....
دي كانت قصه بسيطه بتحكي معاناه جزء بسيط من واقعنا العايشنو...
بتمني. تستفيدو منه❤️

